Πόλεμος στην Ουκρανία: Να μην σπάσει το «ταμπού των πυρηνικών» – Οι λεπτές ισορροπίες ακόμα κι αν τελειώσει η σύγκρουση - AstraTV\nΠόλεμος στην Ουκρανία: Να μην σπάσει το «ταμπού των πυρηνικών» – Οι λεπτές ισορροπίες ακόμα κι αν τελειώσει η σύγκρουση\nΣε ανάλυση που φιλοξενεί ο Guardian για τον πόλεμο στην Ουκρανία, παρουσιάζονται τα κακά και τα χειρότερα σενάρια που ακολουθούν τη σύγκρουση\nO πόλεμος στην Ουκρανία έχει ξυπνήσει τα πιο εφιαλτικά σενάρια καθώς Δύση και Ρωσία βρίσκονται αντιμέτωπες ακόμα κι αν αυτό δεν έχει εκφραστεί ακόμα στο πεδίο της μάχης. Η πυρηνική απειλή ξανατέθηκε στο τραπέζι και ο πλανήτης βρέθηκε να αναρωτιέται εάν ένα τέτοιο ενδεχόμενο είναι πιθανό.\nΟ Christopher Chivvis, διευθυντής του American Statecraft Program στο Carnegie Endowment for International Peace, γράφει στον Guardian για το πώς ένας πόλεμος μπορεί να γίνει απρόβλεπτος και δύσκολα να τελειώσει.\nΟ πόλεμος του Πούτιν στην Ουκρανία κλιμακώνεται πιο γρήγορα απ’ όσο θα φαντάζονταν οι περισσότεροι μόλις πριν από μία εβδομάδα. Ο στρατός του έχει περικυκλώσει μεγάλες πόλεις της χώρας και απειλεί να τις ισοπεδώσει με θερμοβαρικά όπλα, πυρομαχικά διασποράς και κατευθυνόμενους πυραύλους. Αυτό θα τρομοκρατήσει τον άμαχο πληθυσμό και ίσως αποθαρρύνει την ουκρανική αντίσταση. Θα μπορούσε ακόμη και να πυροδοτήσει συγκρούσεις σε άλλες περιοχές, όπως τα Βαλκάνια, όπου οι διενέξεις είναι μακρές και όπου η Ρωσία διαθέτει εκτεταμένο δίκτυο υπηρεσιών πληροφοριών. Μπορεί, ακόμη, μια κυβερνοεπίθεση να σβήσει τα φώτα σε μια μεγάλη πόλη των ΗΠΑ, αλλά το πιο τρομακτικό είναι ότι η Μόσχα έχει ανεβάσει το επίπεδο συναγερμού των ρωσικών πυρηνικών δυνάμεων και ίσως σκέφτεται να εφαρμόσει στρατιωτικό νόμο.\nΔιαβάστε επίσης: Πόλεμος στην Ουκρανία: Ένας πόλεμος «δεν είναι προς το συμφέρον κανενός», είπε ο Σι στον Μπάιντεν\nΕν τω μεταξύ, το ΝΑΤΟ, η G7 και μια σειρά άλλες χώρες έχουν προχωρήσει σε πρωτοφανείς ενέργειες για την οικονομική τιμωρία της Ρωσίας. Αρκετές ευρωπαϊκές χώρες, που παλαιότερα ήταν πιο διστακτικές, τώρα έστειλαν όπλα και χρηματοδοτούν την ουκρανική αντίσταση. Στην Ουάσιγκτον υπάρχουν φωνές που προτρέπουν σε ακόμη πιο επιθετική προσέγγιση, πιέζοντας τον Λευκό Οίκο να υποστηρίξει με όπλα μια ουκρανική εξέγερση ή ζητώντας από το ΝΑΤΟ να επιβάλει ζώνη απαγόρευσης πτήσεων πάνω από την Ουκρανία.\nΤο κακό και το πολύ κακό σενάριο\nΜέσα σ’ αυτό το κρεσέντο μπορούν να υφανθούν άπειρα σενάρια για το πώς θα τελειώσει αυτή η ιστορία. Στην ουσία όμως, συνεχίζει ο Christopher Chivvis επικαλούμενος ιστορικά αντίστοιχα, αλλά και την εμπειρία του ως αξιωματικού πληροφοριών των ΗΠΑ για την Ευρώπη, δύο είναι οι δρόμοι για τον τερματισμό του πολέμου: είτε η συνεχιζόμενη κλιμάκωση μέχρι «τα πυρηνικά όρια», είτε μια πικρή ειρήνη που θα επιβληθεί σε μια ηττημένη Ουκρανία, κάτι που πολύ δύσκολα θα καταπιούν οι ΗΠΑ και οι Ευρωπαίοι σύμμαχοί τους.\nΗ επιχείρηση του Πούτιν σκόπιμα θυμίζει τις αντίστοιχες αμερικανικές επιχειρήσεις με στόχο την αλλαγή καθεστώτος στο Κοσσυφοπέδιο, στο Ιράκ και στη Λιβύη, κατηγορώντας την Ουκρανία ότι παραβιάζει τα ανθρώπινα δικαιώματα και είναι κράτος-τρομοκράτης. Πετάει, μάλιστα, και τον αστείο ισχυρισμό περί ουκρανικού φασισμού, ως φύλλου συκής σ’ έναν πόλεμο άγριου ιμπεριαλισμού.\nΟ Πούτιν φαίνεται να επενδύει πολλά σε αυτή την αναμέτρηση και δύσκολα θα συμβιβαστεί με κάτι λιγότερο από την πλήρη υποταγή της ουκρανικής κυβέρνησης. Εάν δεν τα καταφέρει άμεσα με τις στρατιωτικές επιχειρήσεις του, ίσως καταφύγει σ’ ένα παράδειγμα τύπου Γκρόζνι ή Χαλέπι -δυο πόλεις που πρόσφατα κατέστρεψε η Ρωσία- ενάντια σε μια πόλη όπως το Χάρκοβο, απειλώντας στη συνέχεια να ισοπεδώσει και το Κίεβο. Θα μπορούσε με τις ειδικές δυνάμεις του να τρομοκρατήσει τον άμαχο πληθυσμό.\nΣε περίπτωση που καταφέρει να απομακρύνει την κυβέρνηση Ζελένσκι, η Ρωσία θα εγκαταστήσει στο Κίεβο μια κυβέρνηση-μαριονέτα που θα υπογράψει όρους παράδοσης ευνοϊκούς για τη χώρα. Θα περιλαμβάνουν υπόσχεση ουκρανικής ουδετερότητας ή ακόμη και την επίσημη ένταξη της Ουκρανίας στη ρωσική σφαίρα επιρροής, δηλαδή στον Οργανισμό της Συνθήκης Συλλογικής Ασφάλειας ή στην Ευρασιατική Οικονομική Ένωση.\nΣε μια τέτοια εξέλιξη, οι ΗΠΑ θα αντιμετώπιζαν δύσκολα διλήμματα. Αν επιλέξουν να υποστηρίξουν μια ουκρανική εξέγερση, όπως έκαναν με τη γαλλική αντίσταση ενάντια στη ναζιστική Γερμανία, τόσο πιο πιθανό είναι το Κρεμλίνο να διακινδυνεύσει επιθέσεις σε νατοϊκό έδαφος -πιθανότατα χρησιμοποιώντας παραστρατιωτικές δυνάμεις ή ακόμη και τη διαβόητη ομάδα Wagner, μια ιδιωτική οργάνωση που λειτουργεί παγκοσμίως ως οιονεί ειδική δύναμη του Κρεμλίνου. Τέτοιες επιχειρήσεις ίσως θα οδηγούσαν σε έναν πολύ ευρύτερο πόλεμο ΝΑΤΟ-Ρωσίας -αυτό ακριβώς που προσπαθούσε να αποφύγει ο Τζο Μπάιντεν.\nΟμως, μια εξέγερση θα μπορούσε να αποδυναμώσει τις ρωσικές δυνάμεις. Ένα ουκρανικό αντάρτικο θα διάβρωνε τη θέση του Πούτιν στη ρωσική ελίτ, από τις τάξεις της οποίας εξαρτάται η εξουσία του. Οι ουκρανικές δυνάμεις θα είχαν κίνητρο να μεταφέρουν τον αγώνα εκτός έδρας, επιτιθέμενοι στη ρωσική οπισθοφυλακή στη Λευκορωσία και ακόμη και στο ρωσικό έδαφος.\nΟλοι οι δρόμοι της κλιμάκωσης οδηγούν στα «πυρηνικά όρια». Πιθανότατα ο Πούτιν θα χρησιμοποιούσε πυρηνικό όπλο εάν ένιωθε ότι το καθεστώς του απειλείται. Είναι δύσκολο να γνωρίζουμε ακριβώς ποια εξέλιξη θα τον τρόμαζε αρκετά, ώστε να περάσει το πυρηνικό κατώφλι. Σίγουρα αυτό θα συνέβαινε αν ένας ισχυρός νατοϊκός στρατός εισερχόταν σε ρωσικό έδαφος.\nΤι θα γινόταν όμως αν τα γεγονότα στην Ουκρανία ροκάνιζαν την απόλυτη εξουσία του στο εσωτερικό; Φαίνεται πως όσοι πιέζουν σήμερα για κλιμάκωση έχουν στο πίσω μέρος του μυαλού τους την αποκαθήλωση του Πούτιν, την αλλαγή καθεστώτος στη Ρωσία μέσω Ουκρανίας.\nΗ υπέρβαση του πυρηνικού ορίου δεν θα σήμαινε απαραίτητα παγκόσμιο θερμοπυρηνικό πόλεμο. Ωστόσο θα ήταν ένα εξαιρετικά επικίνδυνο ορόσημο για την παγκόσμια ιστορία. Η χρήση μικρού πυρηνικού όπλου («μη στρατηγικού πυρηνικού όπλου») θα μπορούσε να καταστρέψει, για παράδειγμα, ένα αεροδρόμιο ή άλλο στρατιωτικό στόχο, αποσκοπώντας κυρίως στην «κλιμάκωση για την αποκλιμάκωση», κάνοντας τη Δύση να φοβηθεί και να υποχωρήσει.\nΑρκετοί αμφισβητούν την ικανότητα της Ρωσίας να πραγματοποιήσει πραγματικά μια τέτοια επιχείρηση, δεδομένης της έλλειψης εμπειρίας. Και πάλι, όμως, θα μπορούσε να καταφύγει σε μια ξαφνική πυρηνική δοκιμή ή μια πυρηνική έκρηξη που θα κατέστρεφε το ηλεκτρικό δίκτυο σε μια μεγάλη πόλη της Ουκρανίας ή ακόμη και του ΝΑΤΟ. Σκεφτείτε μια έκρηξη που κάνει να σβήσουν τα φώτα στο Όσλο.\nΗ καλύτερη απάντηση των ΗΠΑ, συνεχίζει ο Guardian, θα ήταν πρώτα να δείξουν την αποφασιστικότητά τους να απαντήσουν επί ίσοις όροις και στη συνέχεια να επιδείξουν αυτοσυγκράτηση και διπλωματική πρωτοβουλία για αποκλιμάκωση.\nΑκόμη και στην καλύτερη εκδοχή τέτοιων σεναρίων, όπου τελικά και οι δύο πλευρές παίρνουν τα δάχτυλα από τη σκανδάλη, το πυρηνικό ταμπού έχει σπάσει. Οι δύο υπερδυνάμεις θα έχουν χρησιμοποιήσει τα πυρηνικά τους όπλα, και αυτό θα έχει σημάνει την είσοδό μας σε μια νέα εποχή. Οι συνέπειες θα ήταν εκτεταμένες, καθώς και άλλες χώρες θα επιτάχυναν προγράμματα πυρηνικών όπλων. Μια πυρηνική «μετάσταση» θα εγκυμονούσε κινδύνους σε ενδεχόμενη σύγκρουση με την Κίνα, στη Μέση Ανατολή, μεταξύ Ινδίας και Πακιστάν ή και αλλού. Ακόμη κι αν «σωθεί» ο κόσμος, οι ΗΠΑ θα βρίσκονται σε πολύ χειρότερη θέση απ’ ό,τι πριν από ένα μήνα, πριν από τον πόλεμο στην Ουκρανία.\nΠοια είναι η εναλλακτική; Ξεκάθαρα, η προσπάθεια να αποφευχθεί η περαιτέρω κλιμάκωση. Σοφά μέχρι στιγμής η κυβέρνηση Μπάιντεν έχει αποφύγει την άμεση στρατιωτική εμπλοκή των ΗΠΑ, αλλά οι φωνές που πιέζουν για κλιμάκωση δεν θα συγκρατηθούν εύκολα, ιδίως αν οι ρωσικές δυνάμεις καταστρέψουν ουκρανικές πόλεις. Και η πιο δύσκολη πρόκληση: Πώς θα απαντήσουν οι ΗΠΑ, εάν η Ρωσία επιβάλει καθεστώς-μαριονέτα στην Ουκρανία; Θα πρέπει να επιλέξουν είτε περαιτέρω κλιμάκωση είτε συμβιβασμό με ό,τι ακριβώς οδήγησε στον πόλεμο κατ’ αρχάς -υπό αίρεση το δικαίωμα ενός έθνους να είναι ελεύθερο και ανεξάρτητο.\nΣε αυτό το σενάριο, η κυβέρνηση Μπάιντεν θα έπρεπε να επιδείξει εξαιρετική ηγεσία, διατηρώντας τους συμμάχους ενωμένους και σε αυτοσυγκράτηση. Θα αντιμετώπιζε αυξημένη πίεση από ευρωπαϊκές πρωτεύουσες και ουκρανικά λόμπι να απορρίψει την κυβέρνηση-μαριονέτα και να πολεμήσει, ίσως αναγνωρίζοντας μια εξόριστη ουκρανική κυβέρνηση. Τα φιλοπόλεμα συναισθήματα, παράλληλα, ίσως δυναμώσουν. Η κλιμάκωση απομακρύνει τις προοπτικές διαπραγμάτευσης.\nΘα παρέμενε ανοιχτή η πόρτα του ΝΑΤΟ σε μια ρωσοκρατούμενη Ουκρανία; Πιθανώς. Θεωρητικά η πόρτα του ΝΑΤΟ είναι ανοιχτή και στο Ιράν ή στη Βόρεια Κορέα. Οποιαδήποτε συνέπεια μπορεί να προβλεφθεί – συσσώρευση συμβατικών δυνάμεων στα σύνορα ΝΑΤΟ-Ρωσίας, υψηλότερες αμυντικές δαπάνες σε βάρος άλλων πολιτικών, τέλος στην απεμπλοκή των ΗΠΑ από τη Μέση Ανατολή, λιγότεροι πόροι για τον ανταγωνισμό με την Κίνα- είναι προτιμότερη από τη χρήση πυρηνικών όπλων.\nΔεν είναι νωρίς για να σκεφτούμε πώς θα τελειώσει αυτός ο πόλεμος. Είναι πραγματικές οι πιθανότητες να φανεί στρατηγικά αδύναμος ο Πούτιν. Αλλά αυτό δεν σημαίνει ότι οι ΗΠΑ μπορούν να κερδίσουν. Θα πρέπει να συμβιβαστούν με κάτι χειρότερο από τον κόσμο που ξέραμε ως τώρα, καταλήγει ο Christopher Chivvis.\nΟσο πιο γρήγορα το αποδεχθεί η Ουάσιγκτον τόσο το καλύτερο.\nΣχετικά άρθρα: ➤ Πόλεμος στην Ουκρανία: Η κίνηση της Δύσης που μπορεί να πυροδοτήσει τον Τρίτο Παγκόσμιο Πόλεμο ➤ «Μειώστε τη ζήτηση πετρελαίου»: SOS από τον Διεθνή Οργανισμό Ενέργειας προς τις κυβερνήσεις ➤ Ουκρανία: Τι πραγματικά θέλει ο Πούτιν για να τελειώσει τον πόλεμο


Ανταρκτική – καιρός: Βομβαρδισμός με χιόνι | Alphafreepress.gr\nalphafreepress.gr / PLUS / Ανταρκτική – καιρός: Βομβαρδισμός με χιόνι\nΑνταρκτική – καιρός: Βομβαρδισμός με χιόνι\nΑνταρκτική – καιρός: Επιστήμονες προτείνουν τον βομβαρδισμό της Ανταρκτικής με τεχνητό χιόνι.\n18.07.2019 | 09:07\nΑνταρκτική – καιρός: Το λιώσιμο των πάγων στην Ανταρκτική και η άνοδος της στάθμης των ωκεανών είναι ένα γεγονός, που εγκυμονεί κινδύνους. Οι επιστήμονες πιστεύουν ότι η υπερθέρμανση του πλανήτη έχει ήδη προκαλέσει μεγάλο πρόβλημα στον Νότιο Πόλο. Το τεράστιο στρώμα του πάγου αρχίζει να αποσαθρώνεται. Αυτό θα οδηγούσε στην άνοδο της στάθμης της θάλασσας κατά τουλάχιστον τρία μέτρα τους επόμενους αιώνες. Μια νέα μελέτη έρχεται να προτείνει μια ευφάνταστη λύση στο πρόβλημα. Να αντλείται το νερό που προκύπτει από το λιώσιμο και να ρίχνεται και πάλι, με τη μορφή τεχνητού χιονιού, στο παγοκάλυμμα.\nΕιδικότερα, οι μελετητές προτείνουν να χρησιμοποιηθεί η ενέργεια από 12.000 ανεμογεννήτριες για να αντληθεί το θαλασσινό νερό. Αυτό θα γίνει σε ύψος 1.500 μέτρων μέχρι την επιφάνεια. Στη συνέχεια να ριφθεί από εκατοντάδες χιονοβόλα κανόνια σε μια έκταση ίση με την Κόστα Ρίκα.\nΑνταρκτική – καιρός: Οι θέσεις των επιστημόνων\nΜε την κλιματική αλλαγή να εντείνεται οι επιστήμονες εξετάζουν λύσεις, που πριν λίγα χρόνια θα απέρριπταν. Σημειώνουν δε ότι πρέπει να μειωθούν τάχιστα οι εκπομπές καυσαερίων. Αυτό ώστε να επιτευχθούν οι στόχοι που είχαν τεθεί με τη Συμφωνία του Παρισιού του 2015. Βέβαια, η άνοδος της στάθμης των ωκεανών που προβλέπεται ότι θα ακολουθήσει την κατάρρευση του Στρώματος Πάγου της Δυτικής Ανταρκτικής μπορεί να χρειαστεί εκατοντάδες χρόνια για να συμβεί. Ωστόσο, η ανησυχία είναι μεγάλη για την τύχη όσων ζουν σε περιοχές με χαμηλό υψόμετρο. Με την άνοδο της στάθμης θα βυθιστούν τελικά στο νερό το Αμβούργο, η Σαγκάη, η Νέα Υόρκη και το Χονγκ Κονγκ.\nΟι ερευνητές υποστηρίζουν ότι το στρώμα πάγου της Δυτικής Ανταρκτικής χρειάζεται εναπόθεση τουλάχιστον 7.400 γιγατόνων τεχνητού χιονιού σε διάστημα 10 ετών. Το κόστος, ωστόσο, του εγχειρήματος δεν έχει υπολογιστεί. Στο παρελθόν έχουν προταθεί και άλλες ευφάνταστες λύσεις για τη σταθεροποίηση του παγετώνα. Για παράδειγμα η κατασκευή τεσσάρων υποθαλάσσιων κολόνων, ύψους 300 μέτρων. Ή ενός τοίχου ύψους 50-100 μέτρων και μήκους 80-120 χιλιομέτρων.\nΑΝΟΔΟΣ ΤΗΣ ΣΤΑΘΜΗΣ ΤΩΝ ΩΚΕΑΝΩΝ


Η πτώση και η λύτρωση της Θεάς του κυνηγιού (μια ιστορία που μας αφορά) – Metadotiko.com\nΝοεμβρίου 8, 2017, 6:40 πμ 31 Views\nΗ Άρτεμη δεν φαινόταν ποτέ πως κυνηγά. Ό,τι είχε ανάγκη ερχόταν μόνο του σε κείνη. Γι΄αυτό ήταν η καλύτερη κυνηγός, αλλά αυτό ήταν που την έκανε και το δυσκολότερο θήραμα. Όταν έπαιρνε τη μορφή ζώου, γινόταν ένα μαγικό ελάφι που ήταν σχεδόν αδύνατον να το πιάσει κανείς. Η Άρτεμη ζούσε σε τέλεια αρμονία με το δάσος, μέχρι που μια μέρα ένας βασιλιάς διέταξε τον Ηρακλή, τον αήττητο γιο του Δία που αποσκοπούσε να γίνει θεός, να κυνηγήσει το μαγικό ελάφι της Άρτεμης. Εκείνος δέχτηκε και πήγε στο δάσος για να κυνηγήσει το ελάφι.\nΌταν η Άρτεμη συνειδητοποίησε την πτώση της, ξανάγινε ο εαυτός της, επειδή όλα όσα χρειαζόταν βρίσκονταν μέσα της. Το ίδιο ισχύει για όλους μας, επειδή όλοι μας είμαστε σαν την Άρτεμη μετά την πτώση και πριν τη λύτρωση. Κυνηγάμε την αγάπη, τη δικαιοσύνη, την ευτυχία. Κυνηγάμε το Θεό, αλλά ο Θεός είναι μέσα μας.


Αναβάλει την επίσκεψή του στη Γερμανία ο Πομπέο: Συνάντηση με Λαβρόφ στις 14 Μαΐου – Mignatiou.com\nRussian Foreign Minister Sergei Lavrov (L) and US Secretary of State Mike Pompeo (R) attend for a family photo of Arctic States, Permanent Participants and Heads of Delegations in Lappia Hall, Rovaniemi, Finland, 07 May 2019. EPA, KIMMO BRANDT\nΑναβάλει την επίσκεψή του στη Γερμανία ο Πομπέο: Συνάντηση με Λαβρόφ στις 14 Μαΐου\nTOPICS:ΒενεζουέλαΒόρεια ΚορέακρίσηΜάικ ΠομπέοΣεργκέι ΛαβρόφΥΠΑ\nΣτο μεταξύ, ο ΥΠΕΞ των ΗΠΑ ακύρωσε σήμερα μια επίσκεψη στη Βερολίνο και τη συνάντησή του με την Άγγελα Μέρκελ λόγω «επειγόντων θεμάτων» προς διευθέτηση, ανακοίνωσε Αμερικανός εκπρόσωπος χωρίς άλλες διευκρινίσεις.\n«Δυστυχώς, πρέπει να μεταθέσουμε τις προβλεπόμενες συναντήσεις στο Βερολίνο λόγω επειγόντων θεμάτων», δήλωσε ο εκπρόσωπος Μόργκαν Ορτάγκους, ο οποίος δεν διευκρίνισε αν ο Πομπέο θα πραγματοποιήσει αύριο Τετάρτη την προγραμματισμένη επίσκεψή του στο Λονδίνο.\n«Περιμένουμε με ανυπομονησία τον εκ νέου προγραμματισμό αυτής της σημαντικές σειράς συναντήσεων. Ο υπουργός Εξωτερικών θέλει να βρίσκεται σύντομα στο Βερολίνο», κατέληξε ο εκπρόσωπος.\nΟ Πομπέο, με φόντο τις αμερικανικές εκλογές, είπε στο Λαβρόφ ότι η ανάμιξη είναι ανάρμοστη


Το φαινόμενο «All Them Witches»\nΜια αμερικάνικη, rock heavy μπάντα από το Nashville-Tennessee που ήρθε για να μείνει. Καθώς η μαγική δαχτυλήθρα χτυπάει τις μπλουζ χορδές της κιθάρας, ανεβαίνει στους πρόποδες της γκρουβιάς και ξεπερνάει τα σύνορα της ροκ. Αυτοί είναι οι Αll Them Witches. Εμπνέονται από Black Sabbath, Led Zeppelin, Pink Floyd και τους καταστούν αθάνατους μέσα από το προσωπικό τους ύφος.\nΗ μουσική τους αντικαθιστά τα ψυχεδελικά και, απρόσκλητος σαν είσαι, σε ταξιδεύουν στο λιοπύρι και στο πλουτωνικό σκοτάδι. Οι σταρ πέθαναν, για να αναγεννηθούν οι μουσικοί, οι μύστες του σύμπαντος και της θνητής ύπαρξης. Η διάθεση της μουσικής τους αλλάζει, όπως και τα πάντα στη ζωή. Τίποτα δεν είναι ψεύτικο στη δημιουργία των All Them Witches σέρνονται στον ουρανό και το χώμα δίνοντάς μας δίσκους με μη τελεσφόρο χαρακτήρα.\nΟ Τελεσφόρος, αρχαίος θεός και σεβάσμιος, ερχόταν όταν η μοίρα όριζε και οι «ραψωδοί» Robby Staebler (ντραμς), Charles Michael Parks (frontman,μπάσο), Ben McLeod (κιθαρίστας) άθελά τους ολοκληρώνουν το έργο του, κάθε φορά που κρίνουν ότι είναι απαραίτητο και όχι υποχρεωτικά στην ηχογράφηση του δίσκου. Η τελειοποίηση του κάθε τραγουδιού γίνεται με το πέρας του χρόνου και δεν περιορίζεται μόνο στο ηχητικό αποτέλεσμα του δίσκου, καθώς εκεί χαράσσεται η αρχή και όχι το τέλος του κάθε κομματιού.\nΜακρόσυρτη μελωδία, κλασικά ροκ φωνητικά που οδηγούν σε μια παλιά ροκ Αμερική. Μελωδία που σου δίνει την εντύπωση ότι περνάει μέσα από ένα γυάλινο πρίσμα και έπειτα, το μπάσο που καλύπτει τα πάντα με τις αιχμηρές γρατζουνιές επάνω του, κάτι που γίνεται αντιληπτό στο single «Βlood and sand /Milk and endless waters».\nΟι σκληροί εργάτες της ψυχεδελικής μπλουζ – ροκ «Αll Them Witches» έχουν κυκλοφορήσει 6 ολοκληρωμένα albums σε διάστημα 9 ετών. Το στοιχείο της έκπληξης και της προσμονής για κάθε δίσκο τους αποδεικνύουν ότι τίποτα δεν είναι προβλέψιμο γι’ αυτό το συγκρότημα. Ο κάθε δίσκος έχει τη δική του προσωπικότητα και οι πειραματισμοί του συγκροτήματος μας υπόσχονται ένα λαμπρό μέλλον. Οι Νασβιλιώτες από το Tennessee έκαναν το ντεμπούτο τους το 2012 με τον δίσκο «Οur Mother electricity», έκτοτε ακολούθησαν τα «Lightning At The Door» 2013, «Huntington, WV» 2014, «Dying Surfer Meets His Maker» 2015, «Live in brussels» 2016, «Sleeping Through the War» (Deluxe Edition) 2017, «ATW» 2018, «Nothing as the Ideal» 2020.\nΑξίζει να σημειωθεί ότι, αρχικά, αποχώρησε ο Allan Van Cleeve, ο οποίος αποτελούσε ιδρυτικό μέλος και τα πλήκτρα του συγκροτήματος και έπειτα αντικαταστάθηκε από τον Jonathan Draper, ώσπου αποχώρησε και αυτός. Εν τέλει, αποφάσισαν να μείνουν τρίο.\nBen McLeod (κιθαρίστας), Robby Staebler (ντράμς), Charles Michael Parks (frontman, μπάσο)\nΚαταφέρνουν να έχουν προσωπική ταυτότητα, παρά τις ξεκάθαρες επιρροές και η κατάταξη των δημιουργημάτων τους με εύκολες ταμπέλες καθίσταται αδύνατη. Το 2012, ο ντράμερ Robby Staebler μετακόμισε στο Νάσβιλ, αναζητώντας μουσικούς για να ξεκινήσει ένα συγκρότημα. Ο Staebler μύησε τον κιθαρίστα Ben McLeod, αφού τον συνάντησε σε ένα μπαρ, ακολουθούμενος από τον frontman και μπασίστα Charles Michael Parks Jr., ενώ και οι δύο εργάζονταν για ένα εταιρικό κατάστημα «hippie».\nΤο συγκρότημα εμπνεύστηκε το όνομά του από την ταινία του Ρόμαν Πολάνσκι «Το Μωρό της Ρόζμαρι», καθώς σε μια σκηνή παρουσιάστηκε ένα βιβλίο μαγείας που λεγόταν «All them Witches».\nΗ πεποίθηση του συγκροτήματος είναι να ηχογραφεί σύντομα τους δίσκους και, με την πάροδο του χρόνου, να ωριμάζουν τα κομμάτια τους με μικρές αλλαγές μέσα από τα live τους. Μάλιστα, ο δίσκος τους Α.Τ.W. ηχογραφήθηκε σε ένα δώμα στη μέση του πουθενά μέσα σε 5 μέρες, ενώ καμία ηχογράφηση έως τώρα δεν έχει κρατήσει περισσότερο από μια εβδομάδα.\nCharles Michael Parks Jr.\nΔεν μπορώ να φανταστώ να περάσω δύο χρόνια για να κάνω ένα δίσκο. Έτσι διαλύονται τα συγκροτήματα και για αυτό οι άνθρωποι μισούν ο ένας τον άλλον. Για αυτό πολλοί μουσικοί είναι εγωιστές. Το κάνουμε με τον αντίθετο τρόπο, παίρνουμε πολλές ιδέες, τις βάζουμε όλες μαζί και μετά τις αλλάζουμε με την πάροδο του χρόνου… και τα τραγούδια. Ανάλογα το πώς καταλαβαίνουμε πως θα λειτουργεί το live, κάθε βράδυ τα εκτελούμε με διαφορετικό τρόπο. Έτσι, τα τραγούδια αλλάζουν και μεγαλώνουν μαζί με εμάς.\n(Απόσπασμα από συνέντευξη του Charles Michael Parks Jr. στο The Aquarian)\nΤραγούδια που πρέπει να ακούσεις από All Them Witches.\n1) When God Comes Back\n3) Heavy/Like a Witch\n4) The Children of Coyote Woman\n5) Fishbelly 86 Onions\nΟι ιστορίες πίσω από τα λογότυπα γνωστών μουσικών συγκροτημάτων\nΠηγές φωτωγραφιών: 1, 2, 3


Στα σοκάκια των Ιωαννίνων με την κυρά Φροσύνη » Docuventa\nΑρχική ΕΜΕΙΣ ΚΙ Ο ΚΟΣΜΟΣ Αποδράσεις Στα σοκάκια των Ιωαννίνων με την κυρά Φροσύνη\nMε γνωρίζετε όλοι ως κυρά Φροσύνη, θρύλο τολμώ να πω πως αποτελώ πλέον. Το πλήρες όνομά μου είναι Ευφροσύνη Βασιλείου και η μοίρα συνέδεσε δίχως να με ρωτήσει την ύπαρξή μου με τον Αλή Πασά Τεπελενλή, τον Πασά των αγαπημένων μου Ιωαννίνων.\nMέχρι σήμερα εξυμνούν την ομορφιά μου, ωστόσο εγώ από σεμνότητα και μετριοφροσύνη δεν θα σταθώ σ’αυτό. Αυτό που λαχταράει η ψυχούλα μου και τα αδικοχαμένα νιάτα μου είναι να με συνοδεύσετε στα σοκάκια των Ιωαννίνων. Τι λέτε θα μου το κάνετε το χατίρι;\nΛΙΜΝΗ ΤΩΝ ΙΩΑΝΝΙΝΩΝ (ΛΙΜΝΗ ΠΑΜΒΩΤΙΔΑ)\nΒρίσκεται σε υψόμετρο 483 μέτρων από την επιφάνεια της θάλασσας και παρόλο που έγινε ο υγρός μου τάφος, κατά κάποιον αλλόκοτο τρόπο εξακολουθώ να την λατρεύω. 18 γυναίκες ανάμεσά τους κι εγώ οδηγηθήκαμε με βάρκες εδώ στη λίμνη, με τα κρύα νερά της να είναι έτοιμα να υποδεχτούν τα κορμιά μας. Ω, εμένα δεν πρόλαβε ο σατανικός Αλή Πασάς να με χώσει μέσα σε σακί όπως τις άλλες κι έτσι πνίγηκα δίχως να έχω εγκλωβιστεί εκεί μέσα.\nΣτο κέντρο περίπου της λίμνης δεσπόζει μια νησίδα που πήρε το όνομά μου, Το νησί της κυρά-Φροσύνης! Γνωρίζατε άραγε πως είναι το μοναδικό νησί λίμνης που κατοικείται στην Ευρώπη; Περίπου 100 οικογένειες δίνουν ζωή στο νησάκι, που είναι προσβάσιμο σε σένα επισκέπτη ανά μισή ώρα με καραβάκια ως και τα μεσάνυχτα. Λιθόστρωτα σοκάκια καρτερούν να τα διαβείτε, ενώ ταβέρνες με εκλεκτούς και όχι συνηθισμένους για κάποιους μεζέδες, όπως τα τηγανητά βατραχοπόδαρα και τα χέλια, είναι έτοιμα ανά πάσα στιγμή να σας προσφέρουν γαστρονομικές απολαύσεις.\nΑγαπημένο σημείο του νησιού για μένα είναι η Μονή Μεταμόρφωσης του Σωτήρα, εκεί που εκτελέστηκε ο φονιάς μου! Το Μουσείο του Αλή Πασά το αποφεύγω για λόγους ευνόητους, αφού εδώ κανείς μπορεί να δει την αναπαράσταση του πνιγμού μου. Εσύ όμως ταξιδιώτη να πας, να μάθεις όλη την αλήθεια!\nΤο σήμα κατατεθέν της πόλης, το ρολόι που βρίσκεται στην πλατεία. Χτισμένο το 1905, διαχρονικό μέχρι σήμερα. Πολλές φορές αιωρούμαι ανάμεσα στους δείκτες του προσπαθώντας να γυρίσω τον χρόνο πίσω, τότε που μπορούσα να αγκαλιάσω τα δυό μου τα παιδιά, τότε που ζούσα! Το βράδυ το ρολόι έχει άλλη χάρη καθώς φωτίζεται και με τον τρόπο αυτό αναδεικνύεται η όμορφη αρχιτεκτονική του.\nΣτην περιοχή Μπιζάνι, 12 χιλιόμετρα πριν τα Ιωάννινα, μην ξεχάσεις επισκέπτη να μπεις μέσα στον χώρο τούτο. Άφωνο θα σε αφήσουν τα κέρινα ομοιώματα, ομοιώματα ανθρώπων που σημάδεψαν την Ιστορία μας, την ιστορία της Προεπανάστασης, της Επανάστασης και του Β’ Παγκοσμίου Πολέμου. Εκεί φυσικά και οφείλεις να δεις από κοντά το εργαστήρι του γλύπτη “πατέρα” του μουσείου.\nΤέσσερα μόλις χιλιόμετρα μακριά από την πόλη θα βρεθείς στο Πέραμα, σε έναν κόσμο διαφορετικό από αυτόν που έχεις συνηθίσει. Το σπήλαιο του Περάματος ανακαλύφθηκε τυχαία, όπως συνήθως όλα αυτά που φέρουν τον τίτλο του τρανού, το 1940.\nΗ σαραντάλεπτη ξενάγηση θα σε κατατοπίσει, η μαγεία του 2ου σε μέγεθος χερσαίου σπηλαίου της Ελλάδας θα χαραχτεί για πάντα στην μνήμη σου, επισκέπτη. Πολύ εντυπωσιακή επίσης η αίθουσα των αγαλμάτων που είναι απαράμιλλης ομορφιάς. Προσοχή στα υποδήματα σας καθώς εδώ εύκολα γλιστρά κανείς. Μην κοιτάτε εμένα που πλέον ως πνεύμα μπορώ να αιωρηθώ!\nΧτισμένο το 528 μ.Χ. από τον Ιουστινιανό με σκοπό την καλύτερη οχύρωση. Στην εποχή του δολοφόνου μου του Αλή Πασά, είχε μετατραπεί στο μεγαλύτερο διοικητικό κέντρο της χώρας. Κάποιοι ισχυρίζονται ότι εδώ μέσα με ερωτεύτηκε ο Πασάς την εποχή που υπήρξα η ερωμένη του γιού του. Δεν επιβεβαιώνω ούτε το πρώτο ούτε το δεύτερο!\nΤο κάστρο διαθέτει 4 εισόδους κι αν ανέβει κανείς ως την κορυφή του θα ανταμειφθεί με την πανοραμική θέα των Ιωαννίνων. Μέσα στο κάστρο σώζεται το Σουφαρί Σαράι, (σχολή ιππικού του Αλή πασά), η Τουρκική βιβλιοθήκη, η Εβραϊκή συναγωγή , τα ερείπια του βυζαντινού Λουτρού, το σπίτι του Πασά Καλού (στα τείχη του Κάστρου). Δεν θα σας λείψουν τα όμορφα, παραδοσιακά καταλύματα στην γύρω περιοχή.\nΤαξιδιώτη, αν σε φέρει ο δρόμος από την πόλη που αγαπώ μην λησμονήσεις εκτός των άλλων να επισκεφτείς και το Μουσείο Αργυροτεχνίας, το Φετιχιέ Τζαμί, το Αρχαιολογικό Μουσείο Ιωαννίνων και το Αρχοντικό Μίσιου. Κι αν κάπου ακούσεις τον πένθιμο λυγμό μου, μην διστάσεις λόγια παρηγορητικά να μου μηνύσεις με τον άνεμο…\nΚυρά Φροσύνη (Ευφροσύνη Βασιλείου, 1773-1801)


Σεργίδης: «Αποχωρούν Γιάνσεν και Μασέδο, σε διαδικασία για αντικατάσταση τους» | Goal News Cy\nΑ' ΚΑΤΗΓΟΡΙΑΠΑΕΕΚΣεργίδης: «Αποχωρούν Γιάνσεν και Μασέδο, σε διαδικασία για αντικατάσταση τους»\nΣεργίδης: «Αποχωρούν Γιάνσεν και Μασέδο, σε διαδικασία για αντικατάσταση τους»\nΣτην αποκάλυψη ότι οι Κέβιν Γιάνσεν και Φελίπε Μασέδο αποχωρούν από την ΠΑΕΕΚ, προχώρησε ο προπονητής της προσφυγικής ομάδας Μάκης Σεργίδης μετά την ήττα (0-2) από την Ανόρθωση. Όπως ανέφερε, οι διαδικασίες για αντικατάσταση τους έχουν ήδη ξεκινήσει.\nΑρχικά είπε: «Είχαμε μπροστά μας έναν δύσκολο αγώνα, απέναντι σε μία μεγάλη ομάδα. Η Ανόρθωση μετά το μεταξύ μας παιχνίδι ήταν υποψιασμένη. Βάλαμε μικρό στόχο με τα παιδιά στα αποδυτήρια, να μας βρουν γιορτές μακριά από τη ζώνη του υποβιβασμού, δεν τα καταφέραμε, όμως η προσπάθεια μένει εκεί. Είμαι πολύ περήφανος για όλους, πολλά συγχαρητήρια στον Λόρια, προσπάθησε να βοηθήσει τον Κούρο. Τώρα έχουμε μερικές μέρες διακοπές και αποχωρούν οικειοθελώς δύο παίκτες.\nΕπιστρέφουμε στις 28/12 και θα δουλέψουμε ξανά για να είμαστε ανταγωνιστικοί και αξιοπρεπείς και στη συνέχεια. Φεύγει το 2021 και ίσως να ήταν η καλύτερη ποδοσφαιρικά χρονιά της ΠΑΕΕΚ. Είχαμε την άνοδο και μεγαλώσαμε την ΠΑΕΕΚ. Εύχομαι το 2022 να είναι το ίδιο, καλές γιορτές σε όλους.\nΟι παίκτες που αποχωρούν για διαφορετικούς λόγους είναι οι Γιάνσεν και Μασέδο. Δεν θα τους βάζαμε σήμερα, όμως μετά την αναγκαστική αλλαγή, δεν είχαμε περιθώριο. Ήταν τέσσερις μήνες μαζί μας και τους ευχαριστούμε. Η διαδικασία για την αντικατάσταση τους ξεκίνησε, γίνονται ενέργειες από τη διοίκηση, θα ενισχυθούμε μέσα στα οικονομικά πλαίσια της ομάδας».\nΓια το αν θα μείνει ή όχι στην ΠΑΕΕΚ: «Είμαι σε αυτή την ομάδα πέντε χρόνια, το δέσιμο είναι τεράστιο, ότι κάνω το κάνω με αγάπη. Αυτό που προσπαθούσα να δώσω προς τα έξω, είναι αυτό που είδατε σήμερα. Ο πρόεδρος το γνωρίζει και οι διαδικασίες ξεκίνησαν με εισφορές και λαχείο. Θα παλέψουμε όλοι μαζί για να πετύχουμε αυτό που ίσως στην αρχή να ήταν άπιαστο, όμως δικαιούμαστε να ελπίζουμε».


Τρίτη, 07 Απριλίου 2020 01:49:25 ΜΜ\nΑρχική›Ειδήσεις›Υγεία›Σε κλοιό καύσωνα η Ελλάδα\n09:29 - 29 Ιουλ 2013 | ΥΓΕΙΑ\nΤην Κυριακή οι παραλίες κοντά στις μεγάλες πόλεις, πλημμύρισαν από λουόμενους για μια ανάσα δροσιάς, ενώ δεν ήταν λίγοι και οι αδειούχοι των πόλεων που ξεκίνησαν τις διακοπές τους.\nΟ υδράργυρος παίρνει την ανιούσα από τη Δευτέρα, οπότε θα φτάσει κυρίως στα δυτικά στους 37 με 38 βαθμούς Κελσίου, ενώ την Τρίτη θα αγγίξει τους 39 βαθμούς Κελσίου αλλά και τους 40 σε ορισμένες περιοχές.\nΠρόκειται για την πρώτη πολύ ζεστή περίοδο του φετινού καλοκαιριού. Οι πολύ υψηλές θερμοκρασίες, σύμφωνα με την ΕΜΥ, θα διαρκέσουν λίγο, καθώς ήδη από την Τετάρτη ο υδράργυρος θα αρχίσει και πάλι να υποχωρεί.\nΟ Ιατρικός Σύλλογος Αθηνών, για την αποφυγή δυσάρεστων συνεπειών, λόγω των αυξημένων θερμοκρασιών, ανακοίνωσε προληπτικά μέτρα, όπως:


Εάν ταξιδεύετε μόνοι σας τότε οι περισσότεροι θα πιστέψουν ότι είστε μοναχικοί ή ψάχνετε να βρείτε την αγάπη. Όμως υπάρχει και η άλλη άποψη που σας θέλει να ταξιδεύετε μόνοι σας επειδή απλώς απολαμβάνετε να γνωρίζετε άλλους πολιτισμούς και δεν σας ενδιαφέρει εάν σας ακολουθήσει κάποιος σε αυτό το ταξίδι ανακάλυψης.\nΤο να ταξιδεύετε μόνοι σας, σημαίνει πως θα έχετε την ευκαιρία να γνωρίσετε καινούργια τοπία, μνημεία και σημαντικά μέρη του κόσμου, χωρίς να συμβιβάζεστε σε προγράμματα άλλων ατόμων που μπορεί να περιόριζαν τα δικά σας πραγματικά θέλω. Έχει διαπιστωθεί πως όταν ένας άνθρωπος, έστω για λίγο, αλλάξει περιοχή και παραστάσεις, ξεπερνάει γρηγορότερα προβλήματα, στεναχώριες και θλίψεις. Αυτό οφείλεται στο γεγονός πως δίνει στον εαυτό του την ευκαιρία να ξεφύγει από την καθημερινή ρουτίνα και να δει κάτι καινούργιο που ίσως του εμφυσήσει τη διάθεση για αλλαγή και αναγεννήσει μέσα του.\nΤο να μπορείτε να ξοδεύετε ευχάριστα το χρόνο με τον εαυτό σας, δεν σας καθιστά μοναχικούς, αντιθέτως είναι μια εξαιρετικά πολύτιμη ικανότητα. Όταν ταξιδεύετε μόνοι σας έχετε τόσες πολλές ώρες με τον εαυτό σας. Μαθαίνετε πώς να γευματίζετε μόνοι σας, να επισκέπτεστε μουσεία και έτσι αποκτάτε μεγαλύτερη αυτοπεποίθηση και γίνετε ακόμη πιο ενδιαφέρουσα προσωπικότητα.\nΠαράλληλα το να επιχειρήσετε να ταξιδεύετε μόνοι σας είναι μια πράξη θάρρους, γιατί καλείστε να ξεπεράσετε τις προσκλήσεις που θα συναντήσετε στην προσπάθεια εξερεύνησης μιας καινούριας χώρας. Χρειάζεται ωριμότητα, αυτογνωσία και θέληση για αλλαγή.\nΝαι το να ταξιδεύετε μόνοι σας δεν σας καθιστά ούτε μοναχικούς ούτε αντικοινωνικούς. Είναι μια πρόκληση και η ζωή γίνεται πιο ενδιαφέρουσα με τις προκλήσεις.\nTags: ΤΑΞΙΔΙ ΜΟΝΟΣ ΕΜΠΕΙΡΙΑ\nΤα Ζώδια Της Δευτέρας 30/7


15 Ημέρα Διατροφής Σχέδιο αναθεώρηση: Παρενέργειες, οφέλη, λειτουργεί; – TheAphrodite\nHome » Review » 15 Day Diet Plan » 15 Ημέρα Διατροφής Σχέδιο αναθεώρηση: Παρενέργειες, οφέλη, λειτουργεί;\n15 Ημέρα Διατροφής Κριτικές σχέδιο\n1. Εισαγωγή οδηγός: Ο σκοπός αυτού του οδηγού είναι να σας βοηθήσει να αναπτύξει τη σωστή νοοτροπία για την αποτελεσματική απώλεια βάρους. Σας δείχνει πώς να προσδιορίσει τις προκλήσεις που είναι πιθανό να αντιμετωπίσετε κατά τη διάρκεια του προγράμματός σας και πώς να τα αντιμετωπίσουμε. Μετά την ανάγνωση αυτού του οδηγού, θα έχετε το κίνητρο που χρειάζεστε για να ξεκινήσετε την αγωγή.\n2. οδηγό Διατροφή: Αυτή η πλήρης οδηγός σας καθοδηγεί για το τι τρόφιμα θα πρέπει να τρώτε κατά τη διάρκεια της αγωγής. Περιέχει πληροφορίες σχετικά με χρονισμούς γεύμα και ακριβή καταμέτρηση θερμίδων. Μετά το γεύμα σχέδιο βοηθά ενισχύει το μεταβολισμό σας και να αποφύγετε αύξηση του σωματικού βάρους. Σας παρέχει επίσης συμβουλές για το τι στρατηγικές που μπορείτε να χρησιμοποιήσετε για να βελτιώσετε τις ικανότητες καύση λίπους του σώματός σας. Είναι επίσης κατάλληλα και για χορτοφάγους και vegans.\n3. οδηγός Workout: Αυτό το μέρος του προγράμματος σας καθοδηγεί σχετικά με τις ασκήσεις που πρέπει να κάνετε για τη μέγιστη και αποτελεσματική απώλεια βάρους. Ενσωματώνει απλές ασκήσεις που ο καθένας μπορεί να κάνει χωρίς την ανάγκη για μια ιδιότητα μέλους γυμναστικής. Η ενσωμάτωση της άσκησης λέγεται για να διπλασιάσει τα αποτελέσματα που προέκυψαν από την παρακολούθηση του σχεδίου δίαιτα μόνο. Με την άσκηση τακτικά, όπως περιγράφεται, είναι σίγουρο ότι θα επιτύχουμε γρήγορη απώλεια βάρους σε μόλις 15 ημέρες.\n4. οδηγός Συμπλήρωμα: Τα συμπληρώματα είναι ένα σημαντικό μέρος οποιουδήποτε σχεδίου διατροφής. Ο οδηγός αυτός σας ενημερώνει σχετικά με τα συμπληρώματα θα πρέπει να πάρετε για να ενισχύσει την απώλεια βάρους και την προώθηση ενός υγιεινού τρόπου ζωής συνολικά. Αυτά τα συμπληρώματα περιλαμβάνουν πρωτεΐνη ορού γάλακτος, BCAA, ιχθυέλαιο, μεταξύ άλλων. Είναι σημαντικό να σημειωθεί ότι αυτά τα συμπληρώματα δεν αντικαθιστούν την ανάγκη για σωστή διατροφή.\n5. οδηγό Συντήρηση: Αυτό το μέρος της σειράς σας διδάσκει πώς να διατηρήσει τα αξιοσημείωτα αποτελέσματα που παρατηρείται σχετικά με το σχέδιο. Θα σας ενθαρρύνει να αναπτύξει τη δύναμη της θέλησης που απαιτείται για τη διατήρηση ενός υγιούς τρόπου ζωής και να επιτύχει τους μακροπρόθεσμους στόχους της φυσικής σας κατάστασης.\nΠώς λειτουργεί 15 Ημέρα σχέδιο διατροφής;\nΑυτή η αγωγή παρέχει μια ολόπλευρη προσέγγιση στην απώλεια βάρους. Αντιμετωπίζει τις ψυχολογικές πτυχές που εμπλέκονται, προσφέροντας κίνητρα και ενθάρρυνση του χρήστη. Δίνει χρήσιμες κατεύθυνση για υγιείς εναλλακτικές λύσεις γεύμα και σωστή χρονισμούς. Περιλαμβάνει τη χρήση των συμπληρωμάτων που βελτιώνουν τη συνολική υγεία και να διασφαλίσει ότι θα καλύψει τις καθημερινές ανάγκες σε βιταμίνες και ανόργανα του σώματός σας. Το σχέδιο περιλαμβάνει ένα πρόγραμμα άσκησης για να ενισχύσει την κατανομή του λίπους και την ενίσχυση της απώλειας βάρους.\n15 Ημέρα Διατροφής Οφέλη σχέδιο\nΑυτό σας βοηθά να χάσετε έως και 15 κιλά σε 15 ημέρες\nΑυτό σας δίνει μια πιο νεανική εμφάνιση\nΑυτό σας βοηθά να απαλλαγείτε από την κυτταρίτιδα\nΕλαχιστοποιεί τους σωματικούς πόνους\nΕνισχύει ορισμό των μυών γύρω από το στομάχι και τους μηρούς σας\nΘα σας αναγκάζει να πέσει μεγέθη φόρεμα και τα ρούχα σας ταιριάζει καλύτερα\n15 Ημέρα σχέδιο διατροφής Αποτελέσματα\nΑυτή η αγωγή παρέχει εξαιρετικά αποτελέσματα. Οι χρήστες έχουν αναφέρει την απώλεια έως και 13 κιλά σε μόλις 15 ημέρες. Σχέδιο di.et 15 ημέρες έχει αποδειχθεί για να βελτιώσει δραματικά την εμφάνιση σε σύντομο χρονικό διάστημα. Είναι ιδιαίτερα χρήσιμο αν σκοπεύετε να χάσετε βάρος γρήγορα πριν από ένα συγκεκριμένο γεγονός στο μέλλον. Με αυτό το σχέδιο, θα είστε βέβαιοι να χωρέσει σε αυτό το φόρεμα ή στολή και να κοιτάξουμε εξίσου καλή όπως εσείς επιθυμείτε.\nΠού να αγοράσετε 15 Ημέρα σχέδιο διατροφής;\nΜπορείτε να αγοράσετε αυτό το βήμα-προς-βήμα οδηγό στην επίσημη ιστοσελίδα. Είναι σχετικά προσιτές και υπάρχει μια εγγύηση επιστροφής χρημάτων σε περίπτωση που δεν βιώνουν τα αποτελέσματα εντός 75 ημερών.\n15 σχέδιο δίαιτα ημέρα είναι η λύση για τις ανάγκες απώλειας βάρους σας. Πολλά σχέδια διατροφής είναι διαθέσιμα στο διαδίκτυο για όσους αναζητούν να επιτύχουν γρήγορη απώλεια βάρους, αλλά καμία δεν είναι τόσο αποτελεσματική όσο αυτό. Το σχέδιο είναι αρκετά λεπτομερής και περιέχει όλες τις πληροφορίες που θα χρειαστεί να ξεκινήσει, και να επιτύχει τους στόχους σας. πολλές θετικές κριτικές του είναι επίσης ενθαρρυντικά σε κάθε δυνητικό χρήστη.\nAuthor Adhika DibyaPosted on September 6, 2020 Categories 15 Day Diet Plan\nPrevious Previous post: Di.et 15 Ημέρα Διατροφής Σχέδιο Review – Χάστε βάρος σε μόλις 15 μέρες\nNext Next post: Di.et 15 Ημέρα Διατροφής Σχέδιο Review – Χάστε 15 κιλά σε 15 ημέρες


Βιντεοσκοπούσε γυναίκα στις τουαλέτες του πλοίου για Κω!\nΣε ποινή κάθειρξης 5 ετών καταδικάστηκε ερήμην από το Τριμελές Εφετείο Δωδεκανήσου επί κακουργημάτων ένας Βούλγαρος, που κρίθηκε ένοχος για αθέμιτη αποτύπωση σε υλικό φορέα μη δημόσιας πράξης άλλου διότι μαγνητοσκόπησε γυναίκα στις τουαλέτες επιβατικού πλοίου κατά την διάρκεια ταξιδιού από τον Πειραιά στην Κω.\nΟ Βούλγαρος είχε αφεθεί ελεύθερος με τους περιοριστικούς όρους της καταβολής χρηματικής εγγύησης ύψους 2.000 ευρώ και της απαγόρευσης εξόδου από τη χώρα.\nΠαραβίασε στην πορεία τον τελευταίο περιοριστικό όρο και συγκεκριμένα τον Φεβρουάριου του 2016 πήγε στον κρατικό αερολιμένα Αθηνών για να ταξιδέψει στη Σόφια και συνελήφθη.\nΑκολούθως εκδόθηκε εις βάρος του ένταλμα σύλληψης και διατάχθηκε η προσωρινή του κράτηση.\nΗ φερόμενη ως θύμα την 11η Φεβρουαρίου 2016 ενώ ταξίδευε με το πλοίο Blue Star «Διαγόρας» από τον Πειραιά στην Κω, περίπου στις 23.00 πήγε στην τουαλέτα.\nΚάποια στιγμή και ενώ ήταν μέσα στην τουαλέτα, παρατήρησε ότι υπήρχε μια σκιά στο κενό ανάμεσα σε δύο τουαλέτες.\nΚοίταξε προσεκτικότερα και διαπίστωσε ότι επρόκειτο για ένα κινητό τηλέφωνο μαύρου χρώματος. Έσκυψε και είδε ένα χέρι να κρατά το κινητό με την κάμερα του στραμμένη προς το μέρος της. Ντύθηκε και έτρεξε προς το διάδρομο του πλοίου, όπου ρώτησε ένα μέλος του πληρώματος αν είδε κάποιον να τρέχει από τις γυναικείες τουαλέτες διότι είχε τραβήξει βίντεο με την ίδια.\nΤο μέλος του πληρώματος το επιβεβαίωσε και έτρεξε να τον πιάσει, όπως και έγινε. Το θύμα αναγνώρισε στο χέρι του κατηγορουμένου το κινητό που τη βιντεοσκοπούσε.\nΤο ίδιο βίντεο επισκόπησε αργότερα και ο αξιωματικός υπηρεσίας του Λιμεναρχείου Καλύμνου, που ανέφερε ότι διέκρινε καθαρά μια γυναίκα εντός της τουαλέτας και στο τέλος του βίντεο φαίνεται ο κατηγορούμενος να γίνεται αντιληπτός από τη γυναίκα και να προσπαθεί να διαφύγει.


Αρχική Επιλεγμένα Οι αστρονόμοι βρήκαν το πρώτο γνωστό «φτερό» του Γαλαξία\n24 Νοεμβρίου 2021 - 22:54\nΈνα μακρύ, λεπτό νήμα ψυχρού, πυκνού αερίου εκτείνεται αδιάκοπα από το γαλαξιακό κέντρο, συνδέοντας δύο από τους σπειροειδείς βραχίονες του γαλαξία , αναφέρουν οι αστρονόμοι στις 11 Νοεμβρίου στο Astrophysical Journal Letters . Αυτή είναι η πρώτη φορά που μια τέτοια δομή, που μοιάζει με τη ράβδο ενός φτερού που ανεμίζει το κεντρικό πτερύγιο, έχει εντοπιστεί στον Γαλαξία.\nΗ ομάδα που ανακάλυψε το φτερό του γαλαξία μας το ονόμασε κύμα Gangotri, από τον παγετώνα που είναι η πηγή του μακρύτερου ποταμού της Ινδίας, του Γάγγη. Στα Χίντι και σε άλλες ινδικές γλώσσες, ο Γαλαξίας ονομάζεται Akasha Ganga, «ο ποταμός Ganga στον ουρανό», λέει η αστροφυσικός Veena VS του Πανεπιστημίου της Κολωνίας στη Γερμανία.\nΑυτή και οι συνεργάτες της βρήκαν το κύμα Gangotri αναζητώντας σύννεφα κρύου αερίου μονοξειδίου του άνθρακα, το οποίο είναι πυκνό και εύκολο να εντοπιστεί, από το τηλεσκόπιο APEX στο San Pedro de Atacama της Χιλής. Η δομή εκτείνεται από 6.000 έως 13.000 έτη φωτός από τον βραχίονα Norma του Γαλαξία σε έναν μικρό βραχίονα κοντά στο γαλαξιακό κέντρο που ονομάζεται 3 kiloparsec – arm. Μέχρι στιγμής, όλες οι άλλες γνωστές έλικες αερίου στον Γαλαξία ευθυγραμμίζονται με τους σπειροειδείς βραχίονες\nΤο κύμα Gangotri έχει ένα άλλο ασυνήθιστο χαρακτηριστικό: τον κυματισμό. Το νήμα φαίνεται να ταλαντεύεται πάνω-κάτω σαν ημιτονοειδές κύμα κατά τη διάρκεια χιλιάδων ετών φωτός. Οι αστρονόμοι δεν είναι σίγουροι τι θα μπορούσε να το προκαλέσει αυτό, λέει η Veena.\n‘Αλλοι γαλαξίες έχουν αέριο “φτερό”, αλλά όταν πρόκειται για τον Γαλαξία, «είναι πολύ, πολύ δύσκολο» να χαρτογραφηθεί η δομή του γαλαξία από μέσα προς τα έξω”. Ελπίζει να βρει περισσότερα γαλαξιακά φτερά και άλλα κομμάτια της δομής του γαλαξία μας.\nΠροηγούμενο άρθροΤο επικίνδυνο παιχνίδι Ερντογάν με την τουρκική λίρα να κατακρημνίζεται\nΕπόμενο άρθροΤο “προπατορικό” αμάρτημα των κορoνοϊών


On Μαΐ 10, 2020\nΜε το πέρασμα των χρόνων διαμορφώνει ο καθένας την προσωπικότητά του όμως, ένα μεγάλο μέρος του χαρακτήρα του βρίσκεται στη γενετική κληρονομικότητα. Αυτό που αλλάζει στον άνθρωπο είναι οι συμπεριφορές του προς τους άλλους ανθρώπους, καθώς και τα αισθήματά του ανάλογα με την περίοδο που διανύει.\nΑυτή είναι η πιο λογική και ίσως η μοναδική εξήγηση στην ερώτηση που κάνουμε συχνά στον εαυτό μας, “γιατί αυτός ο άνθρωπος έχει αλλάξει τόσο πολύ” Οι άνθρωποι δεν αλλάζουν, η συμπεριφορά τους απέναντί μας αλλάζει και κατά συνέπεια οι διαπροσωπικές σχέσεις. Το ότι κάποιος μπορεί ξαφνικά να γίνει κακός ή καλός μαζί μας, δεν έχει να κάνει με το χαρακτήρα του αλλά με τι το νιώθει για μας και με το ποια θέση θέλει να έχουμε στη ζωή του.\nΌμως, όσοι ασχολούνται με την αστρολογία βρίσκουν πως τα ζώδια έχουν κοινά μεταξύ τους στοιχεία άρα μετανιώνουν ή απολαμβάνουν περίπου τα ίδια πράγματα σταθερά. Δεν ξέρω αν είναι αλήθεια αλλά καλού κακού διαβάστε τι πρεσβεύουν οι αστρολόγοι. Να μετανιώνεις για κάτι που έκανες ή για κάτι που δεν έκανες; Τα συμπεράσματα δικά σας.\n• Που στάθηκες εγωιστής. Είσαι καλός, είσαι χρυσός, αλλά ο εγωισμός σου συχνά ξεπερνά τα όρια και μπορεί να καταστρέψεις σχέσεις και καταστάσεις, που άξιζαν τον κόπο. Μη θεωρείς ότι υποχωρώντας χάνεις έδαφος. Αντίθετα, μπορεί να βγεις κερδισμένος.• Που δεν δικτυώθηκες αρκετά. Η διπλωματία δεν ήταν ποτέ το φόρτε σου, αλλά ορισμένοι άνθρωποι που περνούν από τη ζωή σου, θα μπορούσαν να σου φανούν ιδιαίτερα ωφέλιμοι. Μην περιφρονείς τις ευτυχείς συγκυρίες, που τους έφεραν στο δρόμο σου.• Που δεν εξέλιξες κάποιο ταλέντο σου. Η τάση σου να βαριέσαι και να παρατάς κάτι για να ασχοληθείς με κάτι καινούργιο, ίσως να σαμποτάρει μια ικανότητα που έχεις, όπως π.χ. μια καλλιτεχνική κλίση, που θα ήθελε κόπο και χρόνο για να καλλιεργηθεί.\n• Που δεν παράτησες μια απαίσια δουλειά. Η υποτιθέμενη ασφάλεια που σου δίνει μια δυσάρεστη επαγγελματική απασχόληση δεν ισοφαρίζει τον πολύτιμο χρόνο, την ενέργεια και το αληθινό σου ταλέντο που σπαταλάς εγκλωβισμένος σε αυτήν.• Που δεν προχωρούσες για να συνεχίσεις τη ζωή σου αρκετά γρήγορα μετά από ένα δυσάρεστο γεγονός. Μια σχέση που τέλειωσε, μια οικονομική απώλεια, μια αναποδιά. Πόσο ακόμα να κάθεσαι να… το κλαις;• Που άφησες να σε καθορίζουν τα στερεότυπα των ρόλων άντρα-γυναίκας. Το γεγονός ότι ανήκεις σε ένα συγκεκριμένο φύλο δεν πρέπει να περιορίζει τη συμπεριφορά και τη δράση σου. Τα παραδοσιακά «κολλήματα» μόνο εμπόδια φέρνουν στην ευτυχία μας.\n• Που δεν σταματούσες για να απολαύσεις τη στιγμή. Πάντα στο τρέξιμο, με το μυαλό σου διαρκώς «αλλού» δεν έχεις καμιά παρουσία στο παρόν. Κι όμως το «τώρα» είναι η μεγαλύτερή μας απόλαυση. Γιατί αλλιώς η ζωή χάνεται ανεπιστρεπτί.• Που δεν τελείωνες ό,τι άρχιζες. Πόσα πράγματα ολοκληρώνεις απ’ όσα ξεκινάς; Μαθήματα επί παντός επιστητού παρατημένα στη μέση, πλάνα μισά, δουλειές που πας να στήσεις και εγκαταλείπεις. Κάποτε θα αναζητείς τη δικαίωση μέσα από τα συντελεσμένα έργα σου και δεν θα τη βρίσκεις.• Που δεν υπερασπίστηκες τον εαυτό σου και τα δικαιώματά σου. Πιθανόν έκρινες σκόπιμο να κάνεις μια στρατηγική, όπως νόμισες, υποχώρηση. Αλλά η αίσθηση ότι πρόδωσες… εσένα, μπορεί κάποτε να σου πέσει αρκετά βαριά.\n• Που γινόσουν δυσάρεστη συντροφιά. Οι σχέσεις μας είναι ανεκτίμητες. Είναι κρίμα να χαλάς τις ώρες που περνάς με τους αγαπημένους σου, βγάζοντας τον πιο γκρινιάρη εαυτό σου. Άλλο ειλικρίνεια και άλλο κατάχρηση της ανεκτικότητας των άλλων.• Που δεν κατάλαβες πόσο όμορφος ήσουν. Δεν θα είναι φοβερό να βλέπεις αργότερα τις νεανικές σου φωτογραφίες και να χτυπάς το κεφάλι σου για το πόση χαρά έχασες, επειδή είχες ανασφάλειες με την εμφάνισή σου; Δεν υπάρχουν άσχημοι άνθρωποι, μόνο κομπλεξικοί.• Που δεν φρόντισες το σώμα σου. Η σωματική άσκηση είναι η βάση της υγείας σου για τα χρόνια που θα έρθουν. Μην υποκύπτεις στην τάση του ζωδίου σου προς την τεμπελιά και την αγάπη για το φαγητό.\n• Που φορούσες μια μάσκα για να εντυπωσιάσεις. Το να είσαι ο εαυτός σου είναι το Α και το Ω για μια ολοκληρωμένη ζωή. Όμως η δική σου τάση για φιγούρα μπορεί συχνά να σε κάνει να συμπεριφέρεσαι προσποιητά. Τόσο, που ούτε κι εσύ ο ίδιος να μην το συνειδητοποιείς.• Που δεν έδειξες νωρίτερα την ευγνωμοσύνη σου σε κάποιον ή για κάτι. Το να λες «ευχαριστώ» για όσα σου δίνονται και να δείχνεις ότι τα εκτιμάς έμπρακτα, κάνει πρώτα απ’ όλα εσένα ευτυχισμένο.• Που εγκλωβιζόσουν σε άχρηστα δράματα. Είσαι το πιο «θεατρικό» ζώδιο, αλλά πραγματικά δεν χρειάζεται να υπάρχει τόση μεγάλη ένταση στις σχέσεις σου. Τελικά όλα αυτά τα δράματα καταλήγεις να τα πιστέψεις κι εσύ ο ίδιος, ενώ δεν είναι παρά… όπερες της πεντάρας.\n• Που δεν πήρες μεγάλα ρίσκα, ιδίως στον έpωτα. Τα μεγάλα ρίσκα έχουν και τις πιο μεγάλες ανταμοιβές. Ακόμα κι αν αποδειχθεί λάθος μια αγάπη, θα ξέρεις ότι τη δοκίμασες. Ό,τι και να θυσιάσεις για χάρη της, πάντα αξίζει τον κόπο.• Που δεν ταξίδεψες όταν μπορούσες. Είχες δουλειές και υποχρεώσεις, δεν διέθετες λεφτά για πεντάστερο ξενοδοχείο και σιχαινόσουν το πούλμαν, βαριόσουν να τρέχεις. Όμως τα ταξίδια ανοίγουν το μυαλό και χαρίζουν τις πιο πλούσιες αναμνήσεις. Κρίμα να τα χάνεις.• Που δεν έπαιζες αρκετά με τα παιδιά σου. Μπορεί να γίνεις ο πιο ευσυνείδητος γονιός του κόσμου. Όμως για σένα πιθανόν να μετρά περισσότερο το να είναι το (υγιεινό) φαγητό των παιδιών σου σερβιρισμένο στην ώρα του, παρά να ξεσαλώσεις στο παιχνίδι μαζί τους.\n• Που ανησυχούσες υπερβολικά. Για πολλά και διάφορα. Για να έχεις τον έpωτα των ονείρων σου, την κοινωνική επιτυχία και το επίπεδο της ζωής που επιθυμείς. Και τελικά το αποτέλεσμα θα είναι να σου μένει η ανησυχία και να χάνεις την απόλαυση.• Που άφησες κάποιον άλλο να δημιουργήσει όνειρα για λογαριασμό σου. Στην προσπάθεια να είσαι διαλλακτικός και να βρίσκεις κοινό πεδίο συνεννόησης, μπορεί να πέσεις στην παγίδα να απαρνηθείς εκείνα που πραγματικά θέλεις, για χάρη μιας υποτιθέμενης αρμονικής κοινής πορείας.• Που έμεινες σε μια δυστυχισμένη σχέση. Προσπαθούσες να τη σώσεις. Δυσκολευόσουν να το αποφασίσεις να δώσεις τέλος. Και ο καιρός περνούσε. Όμως ο χαμένος χρόνος από τη ζωή μας δεν ανακτάται ποτέ. Μη σπαταλάς τις μέρες σου μέσα στη δυστυχία.\n• Που δούλευες υπερβολικά. Δεν υπάρχει ηλικιωμένος που να έχει εργαστεί πολύ στη ζωή του και που να μην το έχει μετανιώσει. Κι όταν πια είναι πολύ αργά. Αλλά εσύ, που είσαι ένα από τα πιο έξυπνα ζώδια, θα το καταλάβεις έγκαιρα, έτσι δεν είναι;• Που κρατούσες κακίες και μούτρα, ιδίως σε όσους αγαπούσες. Μη σπαταλάς τον καιρό που μοιράζεσαι με τους αγαπημένους σου μέσα στην απόσταση που δημιουργεί ο θυμός. Λύνε τα θέματά σου έγκαιρα και να θυμάσαι πως η συγχώρεση και η επιείκεια δείχνουν δύναμη.• Που προσπαθούσες να έχεις τον έλεγχο ακόμα και στα πιο ασήμαντα πράγματα. Μια μάταιη προσπάθεια, δεδομένου ότι η ζωή είναι απρόβλεπτη. Και η ιδέα ότι μπορεί να έχεις τον απόλυτο έλεγχο, δεν είναι παρά μια αυταπάτη.\n• Που τα παρατούσες και… την έκανες, όταν ζοριζόσουν. Η αντίληψή σου περί ελευθερίας μερικές φορές σε οδηγεί να εγκαταλείπεις εκεί όπου θα ήταν πιο ωφέλιμο να επιμείνεις. Η φυγή δεν είναι πάντα λύση και όσο νωρίτερα το καταλάβεις, τόσο το καλύτερο για σένα.• Που δεν άκουγες τις συμβουλές των γονιών σου. Ε, ναι. Όσο αντιδραστικές ή ξεπερασμένες κι αν σου φαίνονται, προέρχονται από ανθρώπους που θέλουν το καλό σου. Και η εμπειρία των άλλων είναι πάντα πολύτιμη.• Που περιοριζόσουν στα λιγότερα απ’ όσα σου άξιζαν. Δεν είναι βέβαιο ότι αποτιμάς πάντα σωστά τον εαυτό σου. Σαν παιδί του Δία που είσαι, σου αξίζει το καλύτερο. Και περισσότερο από κάθε άλλο ζώδιο, εσύ θα μετανιώσεις για τους συμβιβασμούς σου.\n• Που απέφυγες τις αλλαγές και την εξέλιξη. Η ροπή σου προς τη σταθερότητα μπορεί να σου χαρίσει μια ψευδαίσθηση ασφάλειας, αλλά θα σου στερήσει πολλές ευκαιρίες να αναπτυχθείς και να προχωρήσεις. Άλλωστε η τύχη βοηθά τους τολμηρούς, όχι τους… μαζεμένους.• Που δεν είπες «σ’ αγαπώ» όταν έπρεπε. Αυτές τις δυο λέξεις, καλύτερα να κάνουμε λάθος λέγοντάς τις, παρά να μην τις προσφέρουμε εκεί που χρειάζεται. Είναι ένα από τα πιο οδυνηρά πράγματα που μπορεί να μετανιώσει κανείς.• Που δεν «εκτέθηκες» μπροστά στους άλλους. Δεν ανέβηκες να χορέψεις πάνω στο τραπέζι, δεν έβγαλες λόγο σε κοινό, δεν έκανες σόου τραγουδώντας καραόκε. Φοβόσουν μην τσαλακώσεις την εικόνα σου και έχασες όλη τη διασκέδαση.\n• Που ξόδεψες τα νιάτα σου ασχολούμενος μόνο με τον εαυτό σου. Καλή η προσωπική ενδοσκόπηση, αλλά όταν γίνεται αυτοσκοπός, περισσότερα σου στερεί παρά σου αποφέρει. Αν κοιτάς μόνο μέσα σου, στο τέλος καταλήγεις να γίνεις… προβληματικός.• Που πάντα περίμενες ένα καλύτερο αύριο, χάνοντας το σήμερα. Είσαι το ζώδιο των μεγάλων οραμάτων, αλλά προσβλέποντας στις χαρές που θα σου φέρει το μέλλον, μπορεί να πέσεις στην παγίδα να… χάσεις συνέχειες από το παρόν. Απόλαυσε αυτό που ζεις τώρα.• Που δεν ρώτησες πράγματα τους παππούδες σου και άλλους ηλικιωμένους πριν φύγουν από τη ζωή. Οι μεγάλοι άνθρωποι είναι ένας θησαυρός εμπειριών, αλλά δεν μένουν μαζί μας για πολύ. Αξιοποίησέ τους όσο τους έχεις κοντά σου.\n• Που κόλλαγες σε χρεωκοπημένες φιλίες και σχέσεις. Λίγο η ευαισθησία σου, λίγο η αδράνειά σου μπορεί να σε καθηλώσουν σε σχέσεις που δεν σου προσφέρουν πια τίποτα. Μη χάνεις χρόνο και ενέργεια σε καταστάσεις, που δεν οδηγούν πουθενά.• Που περίμενες να σου έρθουν όλα έτοιμα στο χέρι. Μπορεί να εμπιστευόσουν την καλή σου τύχη και την εύνοια του σύμπαντος, αλλά το «συν Αθηνά και χείρα κίνει» ήταν, είναι και θα είναι ένα από τα πιο σωστά ρητά που ειπώθηκαν ποτέ.• Που υποστήριξες περισσότερο τα όνειρα των άλλων από τα δικά σου. Ωραίο πράγμα να συμπαραστέκεσαι στα δικά σου πρόσωπα, αλλά αυτό δεν σημαίνει πως θα αφήσεις τη λαχτάρα της δικής σου ψυχής να σβήσει. Για την ίδια τη ζωή σου μιλάμε!


«Εκτέλεσαν» το Παγκράτι στο ΔΑΚ - Morias News\nΑρχική Αθλητικά «Εκτέλεσαν» το Παγκράτι στο ΔΑΚ\n«Εκτέλεσαν» το Παγκράτι στο ΔΑΚ\nΜακρής – Κεφαλάς, Περρωτής και Κωνσταντίνου πέτυχαν 65 από του 76 συνολικά πόντους της ομάδας\n«Πρωταγωνιστής» των 11 δευτερολέπτων ο Μάριος Σακελλαράκης\nΝίκη καθοριστικής σημασίας για τον ΚΑΟ Κορίνθου η χθεσινή στο ΔΑΚ έναντι της ομάδας του Παγκρατίου. Ο ΚΑΟΚ επικράτησε με 76-73 σε ένα παιχνίδι για γερά νεύρα αφού καθ όλη τη διάρκεια του υπήρξε αμφίρροπο! Και οι δυο ομάδες αγωνίστηκαν με σθένος για τη νίκη, προσφέροντας παράλληλα θέαμα και προκαλώντας σε πολλά σημεία το χειροκρότημα της εξέδρας.\nΟι φιλοξενούμενοι δεν κατόρθωσαν παρά μονάχα σε 2 σημεία του αγώνα να ξεφύγουν και να πάρουν διαφορά ,στην αρχή του παιχνιδιού με το 2-11 και στην έναρξη του 2ου ημιχρόνου με το 37-48. Και στις 2 περιπτώσεις η αντεπίθεση των γηπεδούχων ήταν θεαματική , ειδικά στο 37-48 ο ΚΑΟΚ πραγματοποίησε ένα σερί 12 -2 σε 3,5 λεπτά μετατρέποντας το σκορ σε 49-50!\nΠρωταγωνιστές του ματς αναμφισβήτητα ο Δημήτρης Μακρής, ο Κώστας Κεφαλάς, ο Γιώργος Κωνσταντίνου , ο Νάσος Περρωτής που αποδεικνύεται τεράστιος μαχητής κάτω από τα καλάθια και σπουδαία επιλογή της Διοίκησης! Συνολικά πέτυχαν τους 65 από τους 76 πόντους του ΚΑΟΚ.\n18 οι πόντοι του Αρχηγού Κώστα Κεφαλά. Στο 4ο λεπτό του 2ου δεκαλέπτου με 2 σερί τρίποντα έφερε το ματς στα ίσα 27-27, όταν το Παγκράτι «έχτιζε» διαφορά ασφαλείας , ενώ με δικό του τρίποντο 3:30 πριν από το τέλος του αγώνα έδωσε προβάδισμα στην ομάδα του 71-69 και έβαλε το λιθαράκι της καθοριστικότατης για τη συνέχεια του πρωταθλήματος, χθεσινής νίκης. Οι ατομικές του προσπάθειες αναστάτωσαν την άμυνα των αντιπάλων , καθοριστικότερης σημασίας ωστόσο είναι το μοίρασμα του παιχνιδιού και το άνοιγμα διαδρομών για τους συμπαίχτες του στο καλάθι.\n15 οι πόντοι του Δημήτρη Μακρή ο οποίος ουσιαστικά «σφράγισε» τη νίκη στα τελευταία 3 λεπτά του αγώνα. Ήταν εκείνος που ακολουθώντας τα «χνάρια» του Κώστα Κεφαλά (τρίποντο στο 3:40 και σκορ 71-69) έκανε το 74-71 επίσης με τρίποντο, 2:46 πριν από το τέλος και το τελικό 76-73 με εντυπωσιακό κάρφωμα στα 11’’ μετά από κλέψιμο και πάσα του Μάριου Σακελλαράκη. Ο Μακρής στο χθεσινό ματς παρουσιάστηκε «διαφορετικός» αφού δεν τον είδαμε να επιχειρεί μόνο από την γραμμή των 6,75 αλλά να μπαίνει στο καλάθι και να σπάει την άμυνα των αντιπάλων, πράγμα που δεν έκανε στα προηγούμενα παιχνίδια αφού επέλεγε περισσότερο τις προσπάθειες για 3!\n16 οι πόντοι του Γιώργου Κωνσταντίνου ο οποίος εργάστηκε αθόρυβα και μεθοδικά! Ήταν εκείνος που στο 4ο λεπτό του 2ου δεκαλέπτου έδωσε το προβάδισμα στην ομάδα του με εύστοχο σουτ για 3 (30-27) ενισχύοντας τα 2 σερί που είχε πετύχει δευτερόλεπτα πριν ο Κώστας Κεφαλάς, όπως ανάλογα έπραξε, με σουτ για τρις, στο 8ο λεπτό του 3ου δεκαλέπτου κάνοντας το 54-53. Για ακόμα ένα ματς «δούλεψε» σε όλο το γήπεδο αποδεικνύοντας πως έχει επιστρέψει πλήρως!\n4ος και σπουδαίος πρωταγωνιστής του ματς ο Νάσος Περρωτής, ο παίχτης που αποδεικνύεται «θησαυρός» για τον ΚΑΟΚ. Μαχητής τεράστιος κάτω από τα καλάθια, έχει πραγματικά δεχτεί πολύ ξύλο, αποτελεσματικός επιθετικά, οι χθεσινοί του πόντοι είναι 16, αξιόπιστος αμυντικά, δικαιώνει αναμφίβολα την επιλογή της Διοίκησης να τον φέρει στην Κόρινθο!\nΑπό τους πρωταγωνιστές του ματς δεν θα μπορούσε να λείπει ο Μάριος Σακελλαράκης αφού χωρίς το δικό του κλέψιμο στα 11 δευτερόλεπτα πριν τη λήξη από την επαναφορά των αντιπάλων, την πάσα στο Μακρή και το τελικό 76-73 που διαμόρφωσε με κάρφωμα στο αντίπαλο καλάθι, κανείς δεν ξέρει εάν η έκβαση θα ήταν αυτή που τελικά κατεγράφη. Το Παγκράτι θα μπορούσε να έχει πετύχει καλάθι (το σκορ ήταν 74-73) και ο ΚΑΟΚ να είναι στα τελευταία δευτερόλεπτα αν όχι κλάσματα με την πλάτη στον τοίχο!\nΟ ΚΑΟΚ βρίσκεται πλέον στην 11 θέση του βαθμολογικού πίνακα με 29 βαθμούς.Δίνει το επόμενο παιχνίδι του, εκτός έδρας με τον Γλαύκο.


Αρωματικά Κεριά: Το Καλύτερο Δώρο Για Τη Νέα Χρονιά - TheStylin.com\nΤα αρωματικά κεριά, ίσως να αποτελούν από τα πιο εκλεπτυσμένα δώρα που μπορεί κανείς να επιλέξει για την είσοδο της νέας χρονιάς. Η φλόγα που τρεμοπαίζει και τα αιθέρια έλαια που αναδύονται στο χώρο, κατακλύζοντας τον, προσδίδουν ιδιαίτερη ζεστασιά στο χώρο που θα τοποθετηθούν. Το άρωμα τους εξαιρετικά ισχυρό, αν πρόκειται για κάποιο καλής ποιότητας, και με πολλή μεγαλύτερη διάρκεια από τα συνηθισμένα. Τα περισσότερα μυρίζουν κι όταν δεν είναι αναμμένα. Σκορπώντας απλόχερα το εκλεκτό άρωμα τους και ανανεώνοντας το χώρο σας ανάλογα με τη διάθεση. Απομακρύνοντας την κούραση μιας ολόκληρης μέρας. Πηγαίνοντας ένα βήμα πιο κοντά στην περίφημη “ευεξία”.\nΟι επιλογές που υπάρχουν στα αλήθεια πολλές: δροσερά φρούτα μπερδεύονται με τη φρεσκάδα των λουλουδιών. Ή τα άλλα τα πιο ζεστά που παίζουν με τους τόνους του κεχριμπαριού και των ξύλων. Η ζεστασιά της βανίλιας που συναντά απρόσμενα την καθαρότητα της λεβάντας, ικανά να χαρίσουν την πολυπόθητη ηρεμία και χαλάρωση. Μπαχαρικά, γιασεμί, σανταλόξυλο και πατσουλί, φτιάχνουν ταξίδια σε τόπους εξωτικούς και μακρινούς. Και κάποια άλλα, ακόμα πιο ιδιαίτερα σε limited edition, υπόσχονται να δώσουν χαρά στους αγαπημένους σας.\nΈπειτα, οι συσκευασίες τους διαθέτουν το αίσθημα της πολυτέλειας. Αυτό που επιζητείται σε στιγμές ιδιαίτερες. Λειτουργώντας εύστοχα και σαν διακοσμητικά. Μια statement επιλογή που αξίζει της προσοχής σας. Υπενθυμίζοντας αυτό που λέγεται: ότι η πολυτέλεια βρίσκεται στα μικρά πράγματα και στις στιγμές.\nTags: DECO, SHOPPING, WELLNESS, WISH LIST, Η WISH LIST ΤΩΝ ΧΡΙΣΤΟΥΓΕΝΝΩΝ


Ανακοινώνεται γενικό lockdown στη Θεσσαλονίκη - LifeRight\nΗ ραγδαία αύξηση των κρουσμάτων του κορωνοϊού στη Θεσσαλονίκη αναγκάζει την κυβέρνηση να πάρει δραστικά μέτρα για να σταματήσει η διασπορά του ιού. Το πρωί της Δευτέρας ο Βασίλης Κικίλιας ανέβηκε στη συμπρωτεύουσα για να δει από κοντά πως έχει η κατάσταση. Μάλιστα, με δηλώσεις του αποκάλυψε ότι θα εισηγηθεί στον πρωθυπουργό να παρθούν επιπλέον και σκληρότερα μέτρα. Τα λεγόμενα του υπουργού Υγείας θα επιβεβαιωθούν τις επόμενες ώρες καθώς πρόκειται να ανακοινωθεί γενικό Lockdown στη Θεσσαλονίκη.\nΟι πληροφορίες αναφέρουν ότι οι ανακοινώσεις θα γίνουν μέσα στην ημέρα. Δεν αποκλείεται το lockdown να επιβεβαιωθεί δια στόματος Στέλιου Πέτσα στη σημερινή ενημέρωση των πολιτικών συντακτών από τον κυβερνητικό εκπρόσωπο. Φυσικά όταν μιλάμε για γενικό Lockdown εννοούμε κλειστή εστίαση, αλλά και καταστήματα λιανικού εμπορείου και οι μετακινήσεις θα πραγματοποιούνται μόνο με SMS. Θα απαγορεύονται οι μετακινήσεις από το νομό και προς αυτόν. Ωστόσο αξίζει να σημειωθεί ότι τα σχολεία θα παραμείνουν ανοιχτά.\nΕίχε προαναγγείλει Lockdown και ο Νίκος Ζέρβας\nΕκτός από τον Βασίλη Κικίλια που είχε μιλήσει για αυστηρότερα μέτρα, ο Νίκος Ζέρβας είχε μιλήσει ανοιχτά για το ενδεχόμενο ενός Lockdown στην πόλη του. Μάλιστα είχε τονίσει πως πρόκειται για μονόδρομο σε αυτό το σημείο που βρίσκεται η κατάσταση με τα κρούσματα. Συγκεκριμένα μιλώντας στην τηλεόραση του ΣΚΑΙ ο Δήμαρχος Θεσσαλονίκης τόνισε: «Είμαστε σε έναν πόλεμο αυτή τη στιγμή και πρέπει σήμερα να δούμε πώς θα αντιμετωπίσουμε το κακό. Τα μέτρα που έχουν ληφθεί, θέλουν χρόνο μέχρι να αρχίσουν να αποδίδουν, ωστόσο δεδομένου του τεράστιου αριθμού κρουσμάτων θα χρειαστεί να πάρουμε και πιο αυστηρά μέτρα». ‘\nΑξίζει να σημειωθεί ότι ο Δήμαρχος στις πρωινές δηλώσεις του είχε αποκλείσει το ενδεχόμενο να κλείσει το λιανεμπόριο και να χρειάζεται sms για την μετακίνηση, αλλά όπως όλα δείχνουν τον πρόλαβαν οι εξελίξεις. Αν επιβεβαιωθούν όλα τα παραπάνω αυτό θα είναι το πρώτο γενικό lockdown σε μια πόλη και ενδεχομένως να αποτελέσει και οδηγό για άλλες περιοχές που θα αντιμετωπίσουν ανάλογα προβλήματα με την αύξηση των κρουσμάτων του κορωνοϊού.


Δευτέρα, 31-Δεκ-2018 18:23\nΣτο πλαίσιο της εμπεριστατωμένης έρευνας, αναλύθηκαν σημαντικά στοιχεία και δεδομένα που προέκυψαν, αξιοποιήθηκαν ειδικές ανακριτικές τεχνικές και τεχνολογικά μέσα, ενώ δημιουργήθηκαν τα "προφίλ" (profiling) των εμπλεκομένων.\nστη συνέχεια ταυτοποιήθηκαν και εντοπίσθηκαν τα αρχηγικά μέλη του κυκλώματος που έδρευαν στην Ελλάδα, απ' όπου και διεξήγετο η χρηματοδότηση και ο συντονισμός των μεταφορών των ναρκωτικών. Όπως διαπιστώθηκε η χώρα μας αποτελούσε, κατ' επιλογή της οργάνωσης, κέντρο "επιχειρηματικής" δραστηριότητας, εισαγωγής εμπορικών προϊόντων από την Ν. Αμερική και την Ασία, τα οποία αποτελούσαν "καμουφλάζ" για την ευχερή και απρόσκοπτη εισαγωγή των ναρκωτικών στη χώρα μας, ως πρώτο σημείο εισόδου τους στην Ευρώπη και διαπιστώθηκαν οι διακριτοί ρόλοι των μελών της οργάνωσης.\nΣυνολικά κατασχέθηκαν στην Ελλάδα και στο Εκουαδόρ:\nΚοκαΐνη βάρους -177- κιλών και -282- γραμμαρίων\nΑκατέργαστη κάνναβη βάρους -1- γραμμαρίου\nΔύο (2) δισκία ναρκωτικών\nΔεκαέξι (16) συσκευές κινητής τηλεφωνίας\nΤα χρηματικά ποσά των -118.231- ευρώ, -1.000.000-Ιρανικών ριάλ, -400-\nΟυγγρικών φιορινίων και -100- κορωνών Τσεχίας\nΔύο (2) μηχανήματα μέτρησης χαρτονομισμάτων\nΕπτά (7) βιβλιάρια καταθέσεων διαφόρων Τραπεζών\nΔυο (2) σημειωματάρια\nΜια (1) τηλεφωνική ατζέντα\nΈξι (6) ντοσιέ με ιδιόχειρες σημειώσεις\nΔυο (2) διαβατήρια\nΈνα (1) δελτίο ταυτότητας Σερβικών Αρχών


ΦΩΣ ΦΑΝΑΡΙΟΥ: Ο ΒΟΛΟΚΟΛΑΜΣΚ ΙΛΑΡΙΩΝ ΔΕΝ ΘΑ ΞΑΝΑΠΑΕΙ ΣΤΟ ΒΑΤΙΚΑΝΟ\nΆμα τη εκλογή του προκαθημένου της Αυτοκέφαλης Εκκλησίας της Ουκρανίας, Μητροπολίτου Κιέβου κ. Επιφανίου, o Πατέρας και επικεφαλής της Ουκρανικής Ελληνικής Καθολικής Εκκλησίας, ήτοι των Ελληνόρυθμων, Sather, απέστειλε συγχαρητήριο επιστολή προς τον νεοεκλεγέντα, που σημαίνει άμεση αναγνώριση.\nΤέλος, το Βατικανό μετέδωσε πανηγυρικά, θα λέγαμε, την είδηση της εκλογής Προκαθημένου της νέας Αυτοκέφαλης Ορθόδοξης Εκκλησίας στην Ουκρανία, με αφιέρωμα στον επίσημο ιστότοπό του.\nΤι κι αν ο Βολοκολάμσκ Ιλαρίων έσπευσε στο Βατικανό να «ενημερώσει» τον Πάπα Φραγκίσκο για την απόφαση του Πατριαρχείου Μόσχας να διακόψει την κοινωνία με το Φανάρι; Εις μάτην…\nΜε την εκλογή του Κιέβου Επιφανίου και την αναγνώρισή του από το Βατικανό, ο δρόμος για την Αγία Έδρα καθίσταται πλέον δύσβατος αν όχι και απροσπέλαστος για τον Βολοκολάμσκ Ιλαρίωνα.\nΊσως να παρηγοριέται στην ιδέα ότι ο Πάπας μπορεί να ακούσει κάποια στιγμή κάποιο από τα cd’s που του έδωσε, με προσωπικές του συνθέσεις…\nΊσως επέστη ο καιρός ο Σεβ. Βολοκολάμσκ να γράψει κι ένα Ρέκβιεμ… Στα λατινικά ή τα ρωσικά δεν έχει και τόση σημασία πια…\nΕτικέτες Διαχριστιανικά, Εκκλησία της Ρωσίας, Κείμενα Παναγιώτη Αντ. Ανδριόπουλου, Ο Κιέβου Επιφάνιος


Roland Garros: Πότε παίζει η Μαρία Σάκκαρη με τη Ρωσίδα, Καμίλια Ρακίμοβα - Sputnik Ελλάδα\n20:30 29.09.2020 (ΕΝΗΜΕΡΩΘΗΚΕ 22:01 29.09.2020) Λήψη σύντομου url\nΗ Ελληνίδα πρωταθλήτρια έκανε ποδαρικό με το δεξί στο τουρνουά του Παρισιού, αφού νίκησε με 2-0 σετ την Άιλα Τομλιάνοβιτς. Η Μαρία Σάκκαρη δυσκολεύτηκε αρκετά από τις καιρικές συνθήκες, άλλα έκαμψε την αντίσταση της καλής της φίλης.\nΕπόμενος της αντίπαλος για το Roland Garros είναι την Τετάρτη (16:00, ΕΡΤ Sports) η Καμίλια Ρακίμοβα για τον 2ο γύρο του γαλλικού Όπεν. Η 19χρονη Ρωσίδα είναι στο Νο182 της παγκόσμιας κατάταξης και πέρασε από τα προκριματικά και στον 1ο γύρο απέκλεισε την Αμερικανίδα Σέλμπι Ρότζερς.\nΗ Μαρία Σάκκαρη θα παίξει στο court 9 και το παιχνίδι της είναι 3ο στη σειρά μετά από τον αγώνα του Άλμποτ με τον Φριτζ (12:00) και τη μάχη της Σινιάκοβα με την Παβλιουτσένκοβα.\nΗ Ελληνίδα με τη Ρωσίδα δεν έχουν βρεθεί ποτέ στο παρελθόν αντίπαλες.\nτουρνουά, Roland Garros, Ρολάν Γκαρός, τένις, Μαρία Σάκκαρη


Πασχει από «Σύνδρομο Θυμού» ο 19άχρονος δράστης του διπλού φονικού της Μάνης – Nantia Report\nΠάσχει από διαλείπουσα εκρηκτική διαταραχή ή αλλιώς «Σύνδρομο Θυμού και Εξαιρετικά Επιθετικής Συμπεριφοράς», ο 19άχρονος δράστης ο οποίος πυροβόλησε και δολοφόνησε τον 26άχρονο Κωνσταντίνο Σγούρο και τον 25άχρονο Γιάννη Κομμάτη, σύμφωνα με πραγματογνωμοσύνη η οποια κατατέθηκε (18/12) στο Μεικτό Ορκωτό Δικαστήριο Γυθείου, από το συνήγορο υπεράσπισης, Γιώργο Ράλλη. Σύμφωνα με την έκθεση του ψυχιάτρου, η διάγνωση αιτιολογεί τη συμπεριφορά του, ενώ με στην ίδια πραγματογνωμοσύνη, διευκρινίζεται ότι δεν είναι αυτιστικός, αλλά δυσλεκτικός.\nΠαράλληλα, κατατέθηκε αίτημα να κλητευτεί να καταθέσει ο ψυχίατρος, στην επόμενη δικάσιμο.\nΜε αίτημα της Έδρας, είχε κλητευτεί για να καταθέσει, η αρραβωνιαστικιά του 26άχρονου Κωνσταντίνου Σγούρου, η οποία ήταν μαζί του στην παρέα, το βράδυ πριν αναχωρήσουν για να συναντήσουν τους δύο 19άχρονους.\nΗ δίκη συνεχίσθηκε με καταθέσεις μαρτύρων κατηγορίας, και υπεράσπισης, μεταξύ των μαρτύρων, κατέθεσε ο διευθυντής του Σχολείου των Φυλακών όπου κρατούνται οι κατηγορούμενοι, καθώς και η αδελφή του 19χρονου Καλαματιανού.\nΛόγω του προχωρημένου της ώρας η δίκη διεκόπη, για να συνεχισθεί στις 8 Ιανουαρίου 2016, με τις καταθέσεις των υπολοίπων μαρτύρων υπεράσπισης.


Ά. Σκέρτσος: Περνάμε στο καλοκαίρι με ασφάλεια (βίντεο) - Kythera.News - Κυθηραϊκά Νέα\nΑρχική ΠΟΛΙΤΙΚΗ Ά. Σκέρτσος: Περνάμε στο καλοκαίρι με ασφάλεια (βίντεο)\nΆ. Σκέρτσος: Περνάμε στο καλοκαίρι με ασφάλεια (βίντεο)\nΤην κυβερνητική στρατηγική για το πέρασμα της ελληνικής κοινωνίας στη θερινή περίοδο, αλλά με ασφάλεια, παρουσίασε ο υφυπουργός παρά τω πρωθυπουργώ, Άκης Σκέρτσος. Με αναλυτικές πληροφορίες για το «πώς» του ανοίγματος, αρχής γενομένης από τις 14 Μαΐου. «Η Ελλάδα, με τις λιγοστές δυνάμεις της, έχει καταφέρει να έχει μικρότερο υγειονομικό αντίκτυπο από τον ευρωπαϊκό μέσο όρο. Και αυτό είναι κατάκτηση όλων μας και όλων σας», υπογράμμισε ακόμη.\nΣτην αρχή της παρέμβασής του, ο υφυπουργός παρουσίασε διάγραμμα στο οποίο αποτυπώνεται συνεχής αποκλιμάκωση των κρουσμάτων τις τελευταίες 6 εβδομάδες, απόρροια της στρατηγικής που είχε ξεκινήσει στις 19 Μαρτίου, όπως εξήγησε. Το Εθνικό Σύστημα Υγείας άντεξε, συμπλήρωσε, αναδεικνύοντας παράλληλα το στοιχείο ότι το τελευταίο διάστημα ο λόγος εισαγωγών και εξιτηρίων έχει ισοσκελιστεί.\nΑπό την 1η Ιουνίου τίθεται έτσι σε παραγωγική λειτουργία το ευρωπαϊκό πράσινο πιστοποιητικό, που έρχεται να υλοποιήσει την πρόταση της χώρας μας για διευκόλυνση των ταξιδιών σε όσους έχουν εμβολιαστεί ή φέρουν αρνητικό τεστ.\nΤαυτόχρονα, με τον προηγμένο αλγόριθμο EVA, θα συνεχίσουν οι στοχευμένοι δειγματοληπτικοί έλεγχοι στις πύλες εισόδου της χώρας μας, αναλόγως του επιδημιολογικού φορτίου της χώρας προέλευσης κάθε επισκέπτη. Υπενθύμισε δε, ότι πέρυσι είχαμε 5 εκατ. αφίξεις στις πύλες εισόδου της χώρας και πραγματοποιήθηκαν 700.000 δειγματοληψίες, εντοπίζοντας κοντά στα 2.700 κρούσματα. Πολιτική που είχε ως αποτέλεσμα να συγκρατηθεί το επιδημιολογικό φορτίο χαμηλότερα από όλες τις τουριστικές οικονομίες της Μεσογείου, την Ισπανία, τη Γαλλία, την Κροατία, τη Μάλτα, είπε ακόμη ο υφυπουργός παρά τω πρωθυπουργώ.\nΣυγκεκριμένα όποιος επιθυμεί να ταξιδέψει προς και από τα νησιά μας (με εξαίρεση τη Λευκάδα και την Εύβοια), είτε ακτοπλοϊκώς είτε αεροπορικώς, θα πρέπει, με την κράτηση του εισιτηρίου του, να διαθέτει είτε πιστοποιητικό εμβολιασμού (14 ημερών μετά τη δεύτερη δόση), είτε αρνητικό pcr test 72 ωρών, είτε rapid test 24 ωρών είτε self test 24 ωρών. Ο έλεγχος των παραπάνω θα πραγματοποιείται υποχρεωτικά από τις αεροπορικές και τις ακτοπλοϊκές εταιρίες, και υπόχρεοι θα είναι όλοι οι ημεδαποί και αλλοδαποί ταξιδιώτες άνω των 5 ετών.\nΑναλυτικά, η δήλωση των self test θα πρέπει να γίνεται στην πλατφόρμα self-testing.gov.gr ενώ όσοι προσέρχονται σε δημόσιες και ιδιωτικές δομές για PCR ή rapid τεστ αντιγόνου, θα πρέπει να ζητούν την ψηφιακή βεβαίωση με το αποτέλεσμα του τεστ.\nΣτο σημείο αυτό όμως, ο Α. Σκέρτσος απηύθυνε ισχυρή σύσταση για τακτικά διαγνωστικά τεστ σε όλους τους πολίτες που πραγματοποιούν διαπεριφερειακές μετακινήσεις, από νομό σε νομό. Και, καθότι οι χερσαίες μετακινήσεις δεν μπορούν να ελεγχθούν εύκολα, ως προς αυτό θα πρέπει κάθε πολίτης να είναι πολύ προσεκτικός όταν ταξιδεύει σε άλλη περιοχή από τη μόνιμη κατοικία του.\nΣτη συνέχεια, και απαντώντας σε ερωτήσεις, είπε για τα αυτοδιαγνωστικά τεστ ότι η πολιτική δέσμευση για δωρεάν τεστ σε όλο τον πληθυσμό ισχύει, όμως το πού χορηγούνται, συνδέεται με τη διαθεσιμότητά τους (κάθε εβδομάδα η χώρα παραλαμβάνει περίπου 4 – 5 εκατ. τεστ).


Δρυς με φύλλα σμαραδιά (Γιοί της στάχτης #3) – Bookreviewsgr\nΔρυς με φύλλα σμαραδιά (Γιοί της στάχτης #3)\nΚατηγορίες: epic fantasy\nΚαθώς ο πόλεμος είναι προ των πυλών, όσοι μπορούν να πολεμήσουν, ο καθένας με τον τρόπο του, οδεύουν προς την πρωτεύουσα της Κουβρατίας, τη Ναρδική. Και στα μετόπισθεν όμως τα πράγματα δεν είναι ευκολότερα, αφού υποβόσκουν εσωτερικές αλλά και εξωτερικές απειλές.\nΓια μένα το Δρυς με φύλλα σμαραγδιά αποτελεί το καλύτερο βιβλίο της τριλογίας. Οι χαρακτήρες έχουν πλέον αναπτυχθεί και οι εξελίξεις είναι ραγδαίες. Οι εξαιρετικές μάχες που μας υποσχέθηκαν στην παρουσίαση του βιβλίου ξεπέρασαν τις προσδοκίες μου. Δε θυμάμαι να έχω ξαναδιαβάσει μάχη 200 σελίδων γεμάτων τόση ένταση. Καθ’ όλη τη διάρκεια του βιβλίου υπήρξαν πολλές αποκαλύψεις και λύθηκαν αρκετές απορίες, σίγουρα όμως υπάρχουν αρκετές ακόμα, οπότε ελπίζω είτε να βγουν κι άλλα βιβλία και να μην είναι αυτό το τέλος.\n*Πιθανά spoilers αν δεν έχετε διαβάσει και τα τρία βιβλία. Διαβάστε με δική σας ευθύνη*\nΟ χαρακτήρας με τον οποίο δέθηκα περισσότερο είναι ο Μελέτιος. Βρήκα την τέχνη των φαρμακών πολύ ενδιαφέρουσα και η συμπεριφορά του προς το Σκιάχτρο ήταν κάτι που δε θα περίμενα απ’ αυτόν διαβάζοντας το πρώτο βιβλίο. Η εξέλιξη του Μελέτιου από το πρώτο μέχρι και αυτό το βιβλίο είναι αξιοσημείωτη.\nΟ πιο αντιπαθητικός χαρακτήρας ήταν ο Προφήτης, αν και σε αυτό το βιβλίο με ενόχλησε λιγότερο απ’ όσο στο προηγούμενο. Δεν ξέρω γιατί τόσοι πολλοί αναγνώστες τον λάτρεψαν, είναι σαν στριμμένος Professor X.\nΑν τελικά υπάρξουν κι άλλα βιβλία βασισμένα στον κόσμο των Γιών της στάχτης, το οποίο φαίνεται πολύ πιθανό, οι ιστορίες που με ενδιαφέρουν περισσότερο είναι αυτές του πρίγκιπα Φιλόλαου και του Σκιάχτρου, ενώ σίγουρα θα διάβαζα ένα βιβλίο με πρωταγωνιστή τον Μελέτιο.\nΑυτό που με απογοήτευσε ήταν ότι δεν είδαμε μάχη Τενγκούς Ογιούν με Αργυρό. Ήταν μια σύγκρουση που ένιωθα να χτίζεται επί τρία βιβλία, αλλά τελικά δεν την είδαμε ποτέ.\nΔιαβάστε την κριτική μου για το πρώτο και δεύτερο βιβλίο της σειράς.\nΒέλη και κρόκινες φλόγες (Γιοί της στάχτης #2)\n3 thoughts on “Δρυς με φύλλα σμαραδιά (Γιοί της στάχτης #3)”\nPingback: Κοράκι σε άλικο φόντο (Γιοί της στάχτης #1) – Bookreviewsgr\nPingback: Βέλη και κρόκινες φλόγες (Γιοί της στάχτης #2) – Bookreviewsgr\nPingback: Δρυς με φύλλα σμαραδιά (Γιοί της στάχτης #3) – Ελευθέριος Κεραμίδας – Εκδόσεις Mamaya – Greek Book Reviewers


Χ. Καφαντάρη: Σε ισχύ η συνθήκη για την παγκόσμια απαγόρευση των πυρηνικών όπλων :: left.gr\n11:57 | 23.01.2021\n«Μια μεγάλη ημέρα, για την παγκόσμια ιστορία ξεκινά. Ο ΟΗΕ έθεσε σε ισχύ την συνθήκη για την απαγόρευση των πυρηνικών όπλων παγκοσμίως. Η έναρξη της ισχύος της συνθήκης αυτής έγινε δυνατή, μετά την επικύρωση από το 51ο μέρος- κράτος», τονίζει η βουλευτής του ΣΥΡΙΖΑ - ΠΣ\nΗ βουλευτής Δυτικής Αθήνας κα αν. τομεάρχης Πολιτικής Προστασίας της ΚΟ του ΣΥΡΙΖΑ-ΠΣ, Χαρά Καφαντάρη, δήλωσε συγκεκριμένα:\n«Μια μεγάλη ημέρα, για την παγκόσμια ιστορία ξεκινά. Ο ΟΗΕ έθεσε σε ισχύ την συνθήκη για την απαγόρευση των πυρηνικών όπλων παγκοσμίως. Η έναρξη της ισχύος της συνθήκης αυτής έγινε δυνατή, μετά την επικύρωση από το 51ο μέρος- κράτος.\nΟι διεθνείς συνθήκες για τον διεθνή αφοπλισμό έχουν μεγάλη ιστορία. Μετά την συνθήκη απαγόρευσης των βιολογικών όπλων με ισχύ από το 1975 και της συνθήκης της απαγόρευσης των χημικών όπλων με έναρξη ισχύος το 1997, ήρθε η ώρα και της απαγόρευσης των πυρηνικών όπλων. Οι διαπραγματεύσεις για μια τέτοια συνθήκη άρχισαν το 2017, μετά από μια προπαρασκευαστική περίοδο έξι χρόνων (2010-2016). Η υπογραφή της συνθήκης έγινε τον Ιούλιο του 2017, μετά από ψηφοφορία. 122 χώρες - μέλη του ΟΗΕ, ψήφισαν υπέρ της συνθήκης, ενώ 69 χώρες με πυρηνικά όπλα ή φιλοδοξίες να τα αποκτήσουν (όλες οι χώρες του ΝΑΤΟ, η Ρωσία, η Κίνα, η Ινδία, ο Καναδάς, η Αυστραλία, το Πακιστάν, το Ισραήλ και η Τουρκία) δεν έλαβαν μέρος στην ψηφοφορία. Η μόνη χώρα με πυρηνικά όπλα που ψήφισε υπέρ της συνθήκης ήταν η Βόρεια Κορέα.\nΑπό τις 122 χώρες που υπέγραψαν την συμφωνία για την απαγόρευση των πυρηνικών όπλων, 52 χώρες μέχρι σήμερα την έχουν επικυρώσει. Έδωσαν, έτσι, την δυνατότητα στον Ο.Η.Ε. να θέσει σε εφαρμογή την συνθήκη απαγόρευσης και των πυρηνικών όπλων, την 22.01.2021.\nΟι συνθήκες απαγόρευσης των πιο τρομακτικών όπλων που έχει γνωρίσει ο άνθρωπος, ανοίγουν δρόμους για την διεθνή συνεργασία, την ειρηνική συνύπαρξη και αλληλοκατανόηση των λαών και την πρόοδο σε ένα ειρηνικό μέλλον. Δυστυχώς, οι γεωπολιτικοί ανταγωνισμοί και οι επεκτατικές πολιτικές, δεν ευνοούν την κατάσταση, αφού, η κούρσα των εξοπλισμών καλά κρατεί. Στο χέρι όλων μας είναι ο αγώνας για την εφαρμογή των συνθηκών απαγόρευσης χημικών, βιολογικών και πυρηνικών όπλων και, τελικά, τον πλήρη αφοπλισμό.»\ntags: Χαρά Καφαντάρη, πυρηνικά


Σε ομάδα αγαλμάτων ανήκουν οι Δίδυμοι Κούροι της Κλένιας | ΕΛΛΑΣ\n← Περαίωση: Μάθετε όλα όσα πρέπει να ξέρετε για την περαίωση\nΟδυσσεύς: Ο πολυμήχανος βασιλιάς της Ιθάκης →\nPosted on 10 Νοεμβρίου, 2010\tby ellas\nΗ τριμελής εκτιμητική επιτροπή εξέτασε τους Κούρους στο Εθνικό Αρχαιολογικό Μουσείο. Ο πρόεδρός της, ομότιμος καθηγητής Πανεπιστημίου, Βασίλειος Λαμπρινουδάκης, ο καθηγητής Νικόλαος Σταμπολίδης και ο έφορος Κωνσταντίνος Κίσσας πιστοποιούν τη γνησιότητα των αγαλμάτων, όπως σημειώνει ο πρώτος. Είναι αυθεντικά, ανήκουν σε σύνταγμα αγαλμάτων (ομάδα δηλαδή) και φέρουν ίχνη από πολλά σπασίματα, τόσο κατά την αρχαιότητα όσο και κατά τη σύγχρονη εποχή.\nΤα δύο υπέροχα αγάλματα χρονολογούνται στο τρίτο τέταρτο του 6ου αι. π.Χ., ωστόσο δεν αποκλείεται η χρονολόγηση να πάει λίγο προς τα πίσω. Για κάτι τέτοιο προετοιμάζουν τους ειδικούς οι λεπτομέρειες των χαρακτηριστικών τους. Ομως την τελευταία λέξη θα πουν τυχόν ευρήματα της ανασκαφής στην Κλένια, η οποία συνεχίζεται με δυσκολίες λόγω του καιρού. Αν εντοπιστεί ο τάφος επί του οποίου είχαν ανεγερθεί τότε και η χρονολόγηση θα είναι ασφαλέστερη. Αλλιώς θα χρησιμοποιηθούν τα τυπολογικά χαρακτηριστικά. Μέχρι στιγμής, πάντως, η ίδια η όψη τους είναι εύγλωττη ως προς το ότι αποτελούσαν σύνταγμα: Ο ένας στρέφει ελαφρά και κοιτά τον άλλον. Δεν κοιτάζουν ευθεία μπροστά.\nΜε βάση τις εκτιμήσεις της επιτροπής θα γίνει η παραπομπή των κατηγορουμένων. Σύμφωνα με τον αρχαιολογικό νόμο, αν η αξία υπερβαίνει τις 150.000 ευρώ, όπως στην περίπτωσή μας, τότε η παραπομπή γίνεται για κακούργημα. Κούροι δεν πωλούνται βεβαίως σε δημοπρασίες, αφού πρόκειται για εξαιρετικά σπάνια αγάλματα, υπάρχουν όμως δεδομένα: Η χώρα μας έχει ασφαλίσει Κούρους και Κόρες για εκθέσεις στο εξωτερικό και η «εμπορική» αξία τους έχει υπολογιστεί αντικειμενικά.\nΠρος το παρόν οι Κούροι συντηρούνται στο Εθνικό Αρχαιολογικό Μουσείο. Ομως δεν έχει συνταχθεί η ανάλογη μελέτη συντήρησης, με τη συμμετοχή και την έγκριση της αρμόδιας Διεύθυνσης.\nΟυδεμία αμφιβολία υπάρχει πως το ΕΑΜ διαθέτει άξιους και ικανούς συντηρητές. Αλλά δεν υπάρχει και κανείς λόγος να μην τηρούνται όλες οι προϋποθέσεις, οι οποίες έχουν καθιερωθεί για λόγους ασφάλειας των αρχαίων και μόνο.\nΣτην ανασκαφή στην Κλένια αναζητούνται όχι μονάχα ελλείποντα τμήματα των αγαλμάτων (κάποια έχουν βρεθεί), αλλά κυρίως τα αρχαιολογικά «συμφραζόμενα» (context) που θα δώσουν περισσότερες πληροφορίες για την ιστορία τους και τη σημασία τους.\nΟι επιστήμονες έχουν μείνει έκπληκτοι από τον αριθμό των ταφών, που είναι μάλιστα εξαιρετικά επιμελημένες και πιστεύουν ότι παραπέμπουν σε ιδιαίτερο οικισμό, πολύ ανεπτυγμένο. Ίσως της αρχαίας Τενέας, όπως έχει πει ο κ. Κίσσας. Μέχρι τώρα έχουν ανασκαφεί συστάδες τάφων που χρονολογούνται στους αρχαϊκούς, κλασικούς και ελληνιστικούς χρόνους.\nΗ συνέχιση της έρευνας είναι απολύτως επιβεβλημένη. Επιβεβλημένη, ωστόσο, κρίνει και η Κορινθία την επιστροφή των Κούρων. Βουλευτές τόσο του ΠΑΣΟΚ όσο και της ΝΔ έχουν καταθέσει μέχρι και ερωτήσεις στη Βουλή. [Αγγελική Κώττη, ΕΘΝΟΣ]\nΒρέθηκαν τα πόδια των «δίδυμων» κούρων, στην Κλένια Κορινθίας και τμήμα αρχαίου νεκροταφείου\nΣώθηκαν από τα χέρια των αρχαιοκαπήλων οι μοναδικοί δίδυμοι Κούροι\nThis entry was posted in ΑΡΧΑΙΑ ΕΛΛΑΔΑ, ΕΛΛΑΔΑ, ΕΛΛΑΣ, ΠΟΛΙΤΙΣΜΟΣ and tagged σύνταγμα αγαλμάτων, Αρχαιότητα, Βασίλειος Λαμπρινουδάκης, Εθνικό Αρχαιολογικό Μουσείο, Κωνσταντίνος Κίσσας, Κλένια, Κορινθία, Κούροι, ΝΔ, Νικόλαος Σταμπολίδης, ΠΑΣΟΚ, αρχαία Ελλάδα, αρχαία Τενέα, αρχαιοκάπηλοι, αρχαιολογικός νόμος, δίδυμοι Κούροι. Bookmark the permalink.


Λιγκουίνι με σκόρδο και τυρί | ΝΕΑ ΠΙΕΡΙΑΣ\nΑρχική σελίδα Συνταγές Λιγκουίνι με σκόρδο και τυρί\nΛιγκουίνι με σκόρδο και τυρί\n1/11/2018 09:09:00 π.μ.\nΈνα πακέτο ζυμαρικά λιγκουίνι ή της επιλογής σας\n1 κούπα φέτα ή κεφαλοτύρι τριμμένη\nΣε μια κατσαρόλα βράζουμε τα λιγκουίνι για 8 λεπτά σε αλατισμένο νερό, σε ένα άλλο κατσαρόλι ρίχνουμε το σκόρδο μέσα σε λάδι και το τσιγαρίζουμε μέχρι να πάρει χρώμα για 2 λεπτά το πολύ.\nΌταν σερβίρουμε τα μακαρόνια, βάζουμε από πάνω όσες κουταλιές θέλουμε από το αρωματισμένο λάδι. Προσθέτουμε τριμμένο τυρί (φέτα ή κεφαλοτύρι). Σερβίρουμε με ρώσικη σαλάτα.


Ξεπέρασε τον Μπέκαμ και πάει για ρεκόρ ο Ρούνεϊ - Αγγλία - SPORT 24\nΞεπέρασε τον Μπέκαμ και πάει για ρεκόρ ο Ρούνεϊ\nΕπιμέλεια: Γιώργος Χριστοφόρου Δημοσίευση: 04 Σεπ. 2016 18:45\nΟ Γουέιν Ρούνεϊ έφτασε τις 116 συμμετοχές με την εθνική ομάδα της Αγγλίας απέναντι στην Σλοβακία και πλέον κυνηγά στην κορυφή τον Πίτερ Σίλτον που μετρά 125 εμφανίσεις.\nΙστορικό το παιχνίδι της Σλοβακίας με την Αγγλία για τα προκριματικά του Μουντιάλ 2018. Ο Γουέιν Ρούνεϊ ξεκίνησε στο βασικό σχήμα των "λιονταριών" και συμπλήρωσε 116 συμμετοχές ξεπερνώντας τον Ντέιβιντ Μπέκαμ που βρισκόταν στη δεύτερη θέση της σχετικής λίστας.\nΠλέον ο 30άχρονος άσος έχει την ευκαιρία να γράψει ιστορία, αφού οι 125 συμμετοχές του Πίτερ Σίλτον δεν είναι μακριά με τον Ρούνεϊ εξάλλου να δηλώνει πως θα αποσυρθεί μετά το Παγκόσμιο Κύπελλο στην Ρωσία.\nΘυμίζουμε πως ο άσος της Μάντσεστερ Γιουνάιτεντ είχε τη δυνατότητα να αγωνιστεί με τα χρώματα της Ιρλανδίας, όμως αρνήθηκε λέγοντας πως είναι Άγγλος μέχρι το... κόκκαλο!\nΤο ντεμπούτο του με τα "λιοντάρια" έκανε τον Φεβρουάριο του 2003 σε φιλική αναμέτρηση κόντρα στην Αυστραλία. Μάλιστα έγινε ο νεότερος, εκείνη την εποχή, που το πετυχαίνει σε ηλικία 17 ετών και 111 ημερών (τον ξεπέρασε αργότερα ο Γουόλκοτ).\nΛίγους μήνες αργότερα (6 Σεπτεμβρίου του 2003) ο Ρούνεϊ έγινε και ο νεότερος σκόρερ στην ιστορία της Αγγλίας, πετυχαίνοντας γκολ στο ματς απέναντι στα Σκόπια σε ηλικία 17 ετών και 317 ημερών.


Σαντ-Ρος: Δουλειά μου κυρίως να βοηθάω στην άμυνα, θέλω να φέρνω ενέργεια - 08/11 13:55 : aek365\nΠέμπτη 08 ΝΟΕ 2018 - 13:55 3 ΣΧΟΛΙΑ\nΣαντ-Ρος: Δουλειά μου κυρίως να βοηθάω στην άμυνα, θέλω να φέρνω ενέργεια\nΟ Κουβανός για την επικράτηση με την Φουενλαμπράδα, τον κόσμο της ΑΕΚ και την συνέχεια\nΕνέργεια και θετική αύρα στην ομάδα θέλει να δίνει ο Χάουαρντ Σαντ-Ρος, που μίλησε στο gazzetta.gr για την επικράτηση με την Φουενλαμπράδα, τον κόσμο της ΑΕΚ και την συνέχεια.\nΤο σχόλιο του για το ματς: «Είμαι πολύ χαρούμενος που αντιδράσαμε στο τέλος, παίξαμε την άμυνα μας και νικήσαμε. Είμαστε όλοι νέοι παίκτες στην ομάδα και προσπαθούμε να συνηθίσουμε ο ένας τον άλλον. Είναι και οι τραυματισμοί στη μέση. Είναι δύσκολο με αυτή την κατάσταση να παραμείνεις σταθερός στο παιχνίδι σου και να έχεις ποιότητα, όταν δεν παίζουν όλοι».\nΌσο για την απόδοση του ίδιου και αν νιώθει, όπως αρκετός κόσμος, ότι έχει δώσει άλλον… αέρα στην ομάδα, σχολίασε: «Προσπαθώ να κάνω την δουλειά μου και κυρίως να βοηθάω την ομάδα στην άμυνα. Θέλω να φέρνω ενέργεια και προσπαθώ να δίνω μια θετική αύρα. Όντως, νομίζω ότι άλλαξε λίγο η εικόνα με την παρουσία μου».\nΌταν ο Σαντ-Ρος προσφέρει θέαμα στις αναμετρήσεις, είτε με ένα κάρφωμά του είτε με μια ωραία του ενέργεια που γίνεται καλάθι, από τα ηχεία του ΟΑΚΑ ακούγονται κουβανέζικα τραγούδια. Τι είπε ο δεύτερος Κουβανός στην ιστορία της ΑΕΚ γι’ αυτό: «Είναι αστείο (γέλια)! Νιώθω πολύ καλά με αυτό, είναι ωραίο!. Με κάνει να αισθάνομαι σαν το… σπίτι μου! Είναι κι η ατμόσφαιρα που δημιουργεί ο κόσμος μας υπέροχη στα παιχνίδια».\nΓια την ήττα από τον ΠΑΟΚ που πλήγωσε τον εγωϊσμό τους: «Σίγουρα! Ήττες σαν αυτές σε πονάνε. Ήξερα πολύ καλά από τα παιδιά που ήταν από πέρυσι στην ομάδα πως ήθελαν να επαναλάβουν την πορεία τους στο θεσμό, όπως κι εμείς οι νεότεροι το θέλαμε αυτό. Θέλαμε το Κύπελλο… Η σεζόν όμως είναι μεγάλη».\nΓια τις επόμενες δύο εντός έδρας αναμετρήσεις της ΑΕΚ με Χολαργό και Λιετκαμπέλις: «Θα δώσουμε τα πάντα και θα προσπαθήσουμε να έχουμε την ίδια ενέργεια. Κάθε φορά που παίζουμε στην έδρα μας, πρέπει να είμαστε αισιόδοξοι».\nΜΗΤΣΟΣ-ΚΑΤΟΥΝΑΞΗΡΟΜΕΡΟΥ21 - 9/11/2018 08:27\nτι παιχτουρα Θεε μου....\nμακαρι να μεινει για πολλα χρονια στη Βασιλισσα...\npapadates21 - 8/11/2018 20:50\nΚαλή και χρήσιμη μεταγραφή.\naekbasket1 - 8/11/2018 14:20\nΕίσαι παικταράς αγόρι μου. Τρελλή άμυνα στον καλύτερο των αντιπάλων από 1-3. Βοήθειες στους άλλους, ασσίστ, ανεκτά σουτάκι και διείσδυση. Μακάρι να είμασταν ευρωλίγκα, να σου κάναμε ένα μακροχρόνιο συμβόλαιο


Ύπνος με τις γάτες: Πριν πείτε ναι ή όχι, σκεφτείτε 5 πράγματα - MyBestFriend.gr - All about Pets\nHome / Επιστήμη & Ζωή / Ευζωία / Ύπνος με τις γάτες: Πριν πείτε ναι ή όχι, σκεφτείτε...\nΗ αίσθηση του να κοιμάσαι με το κατοικίδιό σου, ειδικά όταν μένεις μόνος σου, είναι μοναδική. Νιώθεις μια ζεστασιά, μια γαλήνη και φυσικά μια παρέα. Γαλήνη είπαμε; Εντάξει, δεν είναι πάντα έτσι. Γιατί αν έχεις γάτα, δεν έχεις και τον καλύτερο ύπνο του κόσμου. Ειδικά αν αυτή είναι μικρή και παιχνιδιάρα. Γιατί μπορεί να της έρθει η όρεξη για παιχνίδια στις 5 το πρωί. Και εκεί που βρίσκεστε σε βαθύ ύπνο, να νιώσετε ένα δαγκωματάκι στα πόδι. Ανεπαίσθητο μεν αλλά το επόμενο θα το καταλάβετε αμέσως. Ή να τη νιώσετε πάνω στο κεφάλι σας να τραβάει τα μαλλιά σας με το στόμα της (ναι, γίνεται και αυτό).\nΚάτι άλλο που κάνουν; Αν βλέπουν ότι δεν ξυπνάτε, ανεβαίνουν στο κομοδίνο και πετάνε τα πράγματα κάτω, με πρώτα φυσικά τα γυαλιά σας. Αν τώρα η γατούλα σας έχει μεγαλώσει ή γεράσει, τότε έχεις ελπίδες ύπνου. Τι γίνεται όμως όταν ο σύντροφός σου ή η σύντροφος μένει μαζί σου τα βράδια; Και δεν μπορεί τον ύπνο με διαλείμματα; Τι γίνεται όταν και εσείς ακόμα νιώθετε κομμάτια κατά τη διάρκεια της μέρας; Αν λοιπόν έχετε μια γατούλα ή αν σκέφτεστε να υιοθετήσετε, καλά θα κάνετε. Όμως πρέπει να σκεφτείτε 5 πράγματα για τον ύπνο μαζί της:\nΚοιμάστε αρκετά όταν αυτή είναι στο κρεβάτι σας;\nΕρώτηση κρίσεως. Αξίζει να θυσιάζετε τον ύπνο σας; Είστε οι μόνοι που μπορείτε να απαντήσετε σε αυτό. Και να απαντήσετε με ειλικρίνεια. Γιατί κάποιοι άνθρωποι έχουν ανάγκη λίγες ώρες ύπνου. Και δεν επηρεάζονται αν ξυπνήσουν χαράματα. Άλλοι πάλι δεν έχουν κανένα πρόβλημα το να έχουν διακεκομμένο ύπνο. Ξυπνάνε ξεκούραστοι. Αυτοί είναι τυχεροί. Ανήκετε σε αυτούς; Αν όχι, σκεφτείτε το σοβαρά μήπως δεν είναι η καλύτερη ιδέα να κοιμάστε με τη γατούλα σας.\n2. Ο ύπνος σας διακόπτεται συχνά όταν η γατούλα είναι μαζί σας;\nΌπως είπαμε και παραπάνω ο διακεκομμένος ύπνος δεν ξεκουράζει. Αν η γάτα σας είναι μικρή, θα σας ξυπνήσει κανά δυο φορές τη νύχτα. Είτε για να παίξει είτε επειδή πείνασε. Είτε απλά επειδή βαρέθηκε να κοιμάται. Αν με αυτό δεν έχετε πρόβλημα, γιατί είστε από αυτούς που δεν ξυπνούν ούτε με καμπάνα, μπράβο σας. Όμως σκεφτείτε το ξανά πριν το επιβάλλετε και στο σύντροφό σας. Δεν είναι όλοι οι άνθρωποι το ίδιο. Και δεν κοιμούνται όλοι το ίδιο.\n3. Μήπως η γάτα σας επιζητά ειδική μεταχείριση;\nΥπάρχουν γατούλες που θέλουν να τραβούν την προσοχή σας και να ασχολείστε συνέχεια με αυτές. Συνήθως είναι οι μόνες γάτες-και ίσως και το μόνο ζώο- στο σπίτι που σημαίνει ότι είναι καλομαθημένες. Θέλουν όλα τα πράγματα που γίνονται να έχουν και αυτές μέσα. Αυτές οι γάτες συχνά διακόπτουν τον ύπνο μας για να ασχοληθούμε μαζί τους. Αν και η δική σας είναι μια τέτοια, ίσως θα πρέπει να τη μάθετε να σέβεται τις ώρες που κοιμάστε. Βέβαια μια τέτοια γάτα δύσκολα την κλείνετε έξω από το δωμάτιο. Είναι ικανή να νιαουρίζει όλη τη νύχτα μέχρι να τη βάλετε μέσα και να γίνει το δικό της. Μπορείτε να κοιμηθείτε όμως με αυτή έτσι; Αν ναι, πάμε πάσο.\n4. Μήπως η γατούλα σας έχει ιδιαίτερες επιθυμίες για να κοιμηθεί;\nΤι θέλουμε να πούμε με αυτό. Υπάρχουν γάτες που θέλουν να κοιμούνται πάνω μας. Είτε στο στήθος μας είτε στην πλάτη μας αν γυρίσουμε. Επίσης μερικές κάθονται σε ένα σημείο του κρεβατιού που δεν μπορούμε να αλλάξουμε πλευρό. Και δεν κουνιούνται με τίποτα από αυτό. Πόσο να αντέξετε χωρίς να μπορείτε να κουνηθείτε ούτε μισό εκατοστό;\n5. Μήπως η γατούλα σας κάνει περισσότερο φασαρία όταν είναι στο κρεβάτι;\nΥπάρχουν γάτες που τις πιάνει τρέλα όταν βρίσκονται μαζί μας στον ύπνο. Είτε από τη χαρά είτε γιατί νιώθουν παρέα είτε για τους δικούς τους λόγους. Και αρχίζουν τη φασαρία. Ανεβοκατεβαίνουν στο κρεβάτι, ρίχνουν πράγματα, τρέχουν, χαίρονται γενικώς. Αν δε είναι δυο ή και παραπάνω και η φασαρία που κάνουν είναι μεγαλύτερη από όταν είναι εκτός δωματίου; Θα κοιμηθείτε έτσι; Πολύ αμφιβάλλουμε. Εκτός αν το έχετε συνηθίσει. Αλλά πώς το συνηθίζεις όλο αυτό;\n6. Παραπάνω από μια γάτα στο κρεβάτι\nΎπνος για γερά νεύρα. Αν έχετε παραπάνω από μια γάτες, δεν νομίζουμε ότι ο ύπνος σας θα είναι καλός. Εκτός αν είναι πολύ μεγάλες σε ηλικία και βαριούνται ακόμα και να αλλάξουν πλευρό. Αν είναι μικρότερες, κάτι θα συμβεί. Μπορεί να τσακωθούν, μπορεί να αρχίσουν το παιχνίδι. Κάποια θα κλάψει επειδή θα θέλει τουαλέτα…Σε αυτό μάλιστα δεν σας παίρνει να μη σηκωθείτε.


ΟνειρόDrama: Νέα Θεατρική Ομάδα στην Κοζάνη - ΠΡΩΙΝΟΣ ΛΟΓΟΣ\n6:56 - 24/05/2018\n15:18μμ, Τετάρτη 21/12/2016 | ρεπορτάζ\nΠΡΕΜΙΕΡΑ ΜΕ ΤΟ ΠΑΡΑΜΥΘΙ «ΤΟ ΚΟΡΙΤΣΑΚΙ ΜΕ ΤΑ ΣΠΙΡΤΑ»\nΜια νέα θεατρική ομάδα ιδρύεται στην Κοζάνη και στόχο έχει να διευρύνει τα καλλιτεχνικά δρώμενα της περιοχής. Ο ομάδα «ΟνειρόDrama» που αποτελείται από ερασιτέχνες μα εραστές του θεάτρου, που πλαισίωναν επί χρόνια το «Θεατροδρόμιο», συστήνουν τη νέα ομάδα που στόχο έχει εκτός από θέατρο να επεκταθεί και στις άλλες καλές τέχνες.\nΟι εκπρόσωποι της νέας αυτής θεατρικής ομάδας παραχώρησαν συνέντευξη τύπου το μεσημέρι της Τετάρτης στη Στέγη Ποντιακού Ελληνισμό, ενώ το «παρών» σε αυτή έδωσαν οι : Κώστας Ιωαννίδης, Κώστας Καρανάτσιος, Εύη Παπαμάρκου και Γιώτης Βασιλειάδης. Ο Κώστας Ιωαννίδης πρόεδρος της ομάδας, αναφέρθηκε στην ανάγκη για κάτι καινούριο, να δημιουργηθεί κάτι διαφορετικό, με μεγαλύτερη ποικιλότητα στο θεατρικό χώρο. «Θέλουμε να είμαστε μια πιο ανοιχτή ομάδα που θα εμπεριέχει κι άλλες καλλιτεχνικές δράσεις, όπως κινηματογράφο, αφηγήσεις , ζωγραφική κ.α,.», είπε χαρακτηριστικά, τονίζοντας πως το Δ.Σ. απαρτίζεται από πολλά άτομα και τα μέλη της ομάδας είναι πολλά.\nΑπό την πλευρά της η Εύη Παπαμάρκου, τόνισε πως τα μέλη της ομάδας ασχολούνται πολλά χρόνια με το θέατρο, επιλέγοντας να αφήσουν στην περιοχή το δικό τους καλλιτεχνικό αποτύπωμα και τη δική τους ταυτότητα. Στόχος είναι να προωθηθούν συνεργασίες με όλες τις θεατρικές ομάδες της περιοχής, καθώς και να αναδείξουν τους ντόπιους καλλιτέχνες.\nΣτα καλλιτεχνικά εγχειρήματα της νέας ομάδας αναφέρθηκε ο καλλιτεχνικός διευθυντής, σκηνοθέτης Γιώτης Βασιλειάδης. Η έναρξη θα γίνει με το μελαγχολικό παραμύθι «Κοριτσάκι με τα σπίρτα» του Χάνς Κρίστιας Αντερσεν. Η παράσταση θα ανέβει 6/7 και 8 Ιανουαρίου στη Στέγη Ποντιακού Ελληνισμού. Η επόμενη παράσταση που θα ανέβει τον Μάρτιο, είναι «Ολόκληρος ο Σαίξπηρ σε μία ώρα» .\n«…Δεν κάνουμε θέατρο για το θέατρο. Δεν κάνουμε θέατρο για να ζήσουμε. Κάνουμε θέατρο για να πλουτίσουμε τους εαυτούς μας, το κοινό που μας παρακολουθεί κι όλοι μαζί να βοηθήσουμε να δημιουργηθεί ένας πλατύς, ψυχικά πλούσιος και ακέραιος πολιτισμός στον τόπο μας..» Κάρολος Κούν.\nΜε γνώμονα τα παραπάνω λόγια του σπουδαίου αυτού ανθρώπου και με την «ανάγκη» που όλα αυτά τα χρόνια υπάρχει μέσα μας, αποφασίσαμε να προχωρήσουμε στη δημιουργία μιας νέας θεατρικής- και όχι μόνο- ομάδας. Και μέσα από αυτή την ομάδα, να σας πούμε την αλήθεια μας, να παρουσιάσουμε τις ιστορίες μας, μέσα από το δικό μας πρίσμα. Να καταπιαστούμε με σπουδαία κείμενα, σπουδαίους συγγραφείς καθώς και με όλα τα είδη ρεπερτορίου.\nΘα ρωτούσε, εύλογα, κάποιος για ποιό λόγο να προστεθεί άλλη μία ομάδα στις ήδη υπάρχουσες της περιοχής;\nΟ,τιδήποτε γίνεται με αγάπη, ειλικρίνεια και έχει ως αντίκτυπο την ψυχαγωγία, με τη εννοιολογική της σημασία, ειδικά στις εποχές που διάγουμε, δεν είναι πλεονασμός, αλλά θα έλεγε κανείς αναγκαιότητα.\nΣε μία μικρή κοινωνία, λίγο-πολύ όλοι γνωριζόμαστε μεταξύ μας, Δεν είναι λοιπόν, η πρώτη φορά που μας βλέπετε. Οι περισσότεροι από εμάς δραστηριοποιούμαστε ενεργά στα καλλιτεχνικά δρώμενα της πόλης, πλέον δέκα ετών, με αγάπη, σεβασμό, και πάντα με τον ίδιο ενθουσιασμό, προερχόμενοι στην πλειονότητα μας από τη θεατρική ομάδα «Θεατροδρόμιο».\nΕργαζόμαστε όλοι ερασιτεχνικά για το θέατρο και έχουμε κατά καιρούς συνεργαστεί με το ΔΗ.ΠΕ.ΘΕ. Κοζάνης, καθώς και με άλλες ομάδες της πόλης. Στο νέο μας αυτό εγχείρημα, είμαστε ευτυχείς που έχουμε κοντά μας, νέους συνεργάτες, με την ίδια ζέση για δημιουργία και φυσικά την ίδια αγάπη για το θέατρο, με βασική μας επιδίωξη το μεγάλωμα της ομάδας μας με όλο και περισσότερα άτομα.\nΤο Διοικητικό Συμβούλιο απαρτίζεται από πέντε άτομα και είναι τα εξής:\nΠρόεδρος: Κωνσταντίνος Ιωαννίδης\nΚαλλιτεχνικός Διευθυντής : Γιώτης Βασιλειάδης\nΥπεύθυνη Οικονομικών : Βούλα Κιομπέλη\nΥπεύθυνη Επικοινωνίας – Γραμματέας : Εύη Παπαμάρκου\nΥπεύθυνος Υλικού : Κώστας Καρανάτσιος\nΤα υπόλοιπα μέλη της εταιρείας :\nΗ δημιουργία ενός χώρου πολιτισμού, όπου βασικός κορμός του θα είναι το Θέατρο, τα κλωνάρια του όμως θα διανθίζονται με ό, τι αφορά στις Τέχνες και στον Πολιτισμό ( τραγούδι, κινηματογράφο, συγγραφή, αφηγήσεις, φωτογραφία, θεματικές βραδιές κ.ά). Ένα χώρο όπου να μπορεί κανείς να μας επισκέπτεται καθημερινά. Κύρια επιδίωξη μας, μια ομάδα ανοιχτή προς όλους, ανοιχτή σε συνεργασίες, καθώς θεωρούμε ότι μόνος του κανείς δεν μπορεί να κάνει τίποτα. Μόνο μέσα από τη συνεργασία και τη συνέργεια πολλών προκύπτουν θαυμαστά αποτελέσματα. Και το Θέατρο, ως μορφή τέχνης, μετουσιώνει τα παραπάνω περίτρανα. Μοναδικός μας αντίπαλος ο χθεσινός μας εαυτός και σταθερός στόχος μας η διαρκής βελτίωση του.\n6-7-8 Ιανουαρίου 2017 -Στέγη Ποντιακού Πολιτισμού\n«Το κοριτσάκι με τα σπίρτα», βασισμένο στο γνωστό παραμύθι του Χανς Κρίστιαν Άντερσεν.\nΚατασκευή Σκηνικών : Χάρης Κουτσώνας, Αλέξης Τσολάκης, Δημήτρης Κουρμούλης\nΚούκλα : Νικολέτα Σιώμου\nΠερί τον Μάρτιο του 2017\n«Ολόκληρος ο Σαίξπηρ σε μία ώρα».\nΚείμενο : Άνταμ Λονγκ, Τζες Ουίνφιλντ και Ντάνιελ Σίνγκερ\nΣκηνοθεσία : Εύη Παπαμάρκου\nΜουσική Επιμέλεια : Εύη Παπαμάρκου\nΦωτισμοί : Γιώτης Βσιλειάδης\nΒοηθός Σκηνοθέτη : Βούλα Κιομπέλη\nΣτο προσεχές διάστημα θ’ ανακοινωθούν και τα επόμενα καλλιτεχνικά μας βήματα..\nFacebook: ΟνειρόDrama (σελίδα)\nΤηλέφωνο Επικοινωνίας :6974312902\nπροηγούμενο άρθροΣυστήνεται Ταμείο Ανάπτυξης για τις Επιχειρήσεις της Δυτικής Μακεδονίας\nεπόμενο άρθροΥποχωρεί η ρύπανση στο ενεργειακό λεκανοπέδιο\nΤα μικρά «αστέρια» δημοτικών σχολείων ξεδίπλωσαν το ταλέντο τους στην κολύμβηση!


Γιατί χαίρεται ο κόσμος και χειροκροτάει, Μιχάλη; | Documento\nΔιαβάζετε: ΓΙΑΤΙ ΧΑΙΡΕΤΑΙ Ο ΚΟΣΜΟΣ ΚΑΙ ΧΕΙΡΟΚΡΟΤΑΕΙ, ΜΙΧΑΛΗ;\nΚαι την επόμενη ημέρα αποφάσισε να αποσύρει τα ΜΑΤ από τα Εξάρχεια και να τα αντικαταστήσει με πεζές περιπολίες, που θα ενισχύονται κάποιες φορές από μηχανές της ομάδας Δράση και άλλες από τα μικρού κυβισμού μηχανάκια της ΕΛΑΣ. Προφανώς στα Εξάρχεια δεν χειροκρότησαν τους ματατζήδες του Μ. Χρυσοχοΐδη. Λέτε όμως να τους χειροκροτήσουν στο Κουκάκι; Η ουσία είναι ότι ο υπουργός αρέσκεται στις εντυπωσιακές αρλούμπες που προκαλούν την κοινή νοημοσύνη. Η αλήστου μνήμης δήλωσή του «δεν διάβασα το μνημόνιο» που ψήφισε είχε αποτέλεσμα από τότε να μην τον ξαναστείλει ποτέ ο λαός στη Βουλή. Και αν δεν ήταν ο φιλεύσπλαχνος Μητσοτάκης, θα έμενε στο χρονοντούλαπο της Ιστορίας.\nΤι άλλο περιμένει για να παραιτηθεί;\nΟύτε να δει ούτε να ακούσει θέλει ο Κυριάκος Μητσοτάκης τον υφυπουργό του Λευτέρη Αυγενάκη. Την πρώτη φορά που ο Γιώργος Γεραπετρίτης πήγε στην Ελβετία ο υφυπουργός Αθλητισμού ρωτούσε τους δημοσιογράφους ποιους θα πάρει μαζί του και ποιους θα δει εκεί. Κατά την επίσκεψη του πρωθυπουργού στην Κρήτη προσπαθούσε (σαν τον Μητσάρα) να χωθεί πίσω από τον Κυρ. Μητσοτάκη για να είναι μέσα στο πλάνο της φωτογραφίας. Οι δε υπεύθυνοι του Μαξίμου προσπαθούσαν να βρουν φωτογραφίες που δεν είναι μέσα ο Λ. Αυγενάκης! Το ερώτημα που θέτουν οι φιλικοί στο Μαξίμου δημοσιογράφοι είναι «μα γιατί δεν παραιτείται; Τι άλλο περιμένει;». Ξεχνούν όμως ότι ο Λ. Αυγενάκης ήταν ο πρώτος που υπέγραψε υπέρ του Μητσοτάκη όταν διεκδικούσε την ηγεσία, ενώ είχε ακολουθήσει την Ντόρα Μπακογιάννη στο αποτυχημένο εγχείρημα της Δημοκρατικής Συμμαχίας.\nΥπουργοί άλλαξαν το «Μαζί»\nΑπό χίλια κύματα πέρασε η βαθμολόγηση των υπουργών από το Μαξίμου. Το πληροφοριακό σύστημα «Μαζί» που στήθηκε από τον υφυπουργό παρά τω πρωθυπουργώ Ακη Σκέρτσο αποδείχθηκε ότι βόλευε μόνο τον… ίδιο – άντε και τον υπουργό Επικρατείας Γιώργο Γεραπετρίτη που έχει τη συνευθύνη και το επιτηρεί. Οι υπουργοί ήταν έξαλλοι καθώς το σύστημα ήταν δύσχρηστο και έχαναν πολύ χρόνο κάθε μέρα για να συμπληρώνουν το ερωτηματολόγιο. Οταν οι γκρίνιες έφτασαν στον πρωθυπουργό αποφασίστηκε να γίνουν βελτιωτικές παρεμβάσεις. Ετσι έγινε αναδιαμόρφωση του ερωτηματολογίου και αλλαγές για να γίνει φιλικό στον χρήστη υπουργό. Πάντως και τώρα οι γκρίνιες συνεχίζονται.


Δημιουργία αρ. 3\nΠίσω στο 2019 αναφέραμε μια απίστευτη κατασκευή: α Honda Hornet 600 που πήγε από το 0 στο ΗΡΩΑΣ σε χρόνο ρεκόρ. Κατασκευασμένο από το Bull Moto Custom με έδρα το Kyustendil (Βουλγαρία), ο νεοκαφενικός δρομέας άφησε μια διαρκή εντύπωση.\nΛοιπόν, ο Ivan Mushev, ιδιοκτήτης και κινητήρια δύναμη πίσω από το Bull Moto Custom επέστρεψε, με την 3η κατασκευή του μέχρι στιγμής. Και πάλι, με ένα Honda Hornet 600. Και γιατί όχι; Η Honda είναι ένα οικείο όνομα για κατασκευαστές δρομέων καφέ για δεκαετίες. Είναι αξιόπιστες, προσιτές, εύκολες στην εργασία τους και προσφέρουν ένα μεγάλο πλήγμα για δολάρια. Το Hornet είναι επίσης πολύ ξεχωριστό. Οι κινητήρες Hornet 600cc διαθέτουν αξιόλογη ισχύ 100+ ίππων, οι οποίοι είναι βροντερά διαθέσιμοι γύρω στις 12.000 σ.α.λ. Οι περισσότεροι από εμάς είναι πιθανώς εξοικειωμένοι με αυτό το δημοφιλές ποδήλατο, το οποίο μπορεί να οδηγηθεί με άνεση σε χαμηλότερες ταχύτητες. Ωστόσο, όταν στρέφουμε πάνω από 7.000 σ.α.λ. μπαίνουμε στη ζώνη άνεσης της συγκεκριμένης μοτοσυκλέτας. Ο ίδιος κινητήρας μπορεί να βρεθεί στο CBR600RR\nΌταν ρίξουμε μια πιο προσεκτική ματιά σε αυτό το ποδήλατο, μπορούμε να δούμε ότι έχει γίνει πολλή δουλειά σε αυτήν την κατασκευή. Δεν συμβαίνει συχνά να βλέπουμε ένα Hornet να αθλείται με μονόπλευρο βραχίονα VFR. Μια απίστευτα πολύπλοκη και κουραστική δουλειά για να γίνει σωστά. Εμπνευσμένος από τη Ducati, ο Ιβάν ολοκλήρωσε αυτό το έργο. Πολλοί προσπάθησαν, αλλά μόνο λίγοι τα καταφέρνουν. Πρέπει να παραδεχτούμε ότι ανεβάζει το Honda στο επόμενο επίπεδο!\nΤο εργοστάσιο υποπλαίσιο έγινε περιττό και μια νεόκτιστη, μινιμαλιστική μονάδα χτίστηκε, εκθέτοντας αυτόν τον όμορφο πίσω τροχό VFR. Επίσης, επέτρεπε μια εξατομικευμένη εξάτμιση καθισμάτων. Το τελικό δοχείο ή ο σιγαστήρας έχει σχήμα κουτιού και φαίνεται το μέρος. Το κάθισμα είναι επίσης κατασκευασμένο κατά παραγγελία και διαθέτει ενσωματωμένα φώτα φρένων και φλας. Ένας λαμπρός τρόπος για να διατηρήσετε το Hornet νόμιμο, ενώ μοιάζετε απίστευτο! Το κάλυμμα καθισμάτων alcantara φαίνεται απλά τέλειο, ειδικά κατασκευασμένο από την MG Design.\nΌταν μετακινούμαστε στο μεσαίο τμήμα της μοτοσυκλέτας, μπορούμε να δούμε ότι το αρχικό airbox έχει αφαιρεθεί και ένα προσαρμοσμένο κουτί φιλοξενεί τώρα τα ηλεκτρικά μέρη του Honda, δίνοντάς του μια καθαρή και βιομηχανική εμφάνιση. Τα φίλτρα αέρα έχουν αντικατασταθεί από μία μονάδα ανοιχτής ροής. Λίγο πιο μακριά, και μπορούμε επίσης να δούμε ότι η υπερχείλιση του ψυγείου έχει αντικατασταθεί από δοχεία από ανοξείδωτο χάλυβα.\nΠροχωρώντας μπροστά μπορούμε να δούμε μια μπροστινή ανάρτηση Kawasaki ZX9R, πλήρη με μπροστινό τροχό ZX9R και φρένα, δίνοντας στο Hornet κάποια σοβαρή δύναμη φρεναρίσματος. Το γυμνό τιμόνι ποδηλάτου έχει αντικατασταθεί με ένα σετ κλιπ, δίνοντας στον αναβάτη περισσότερο έλεγχο. Πάνω από τα κλιπ εντοπίζουμε ένα mini KOSO speedo, δίνοντας στον αναβάτη τίποτα περισσότερο από τις πιο βασικές πληροφορίες, διατηρώντας παράλληλα το μπροστινό μέρος καθαρό. Ο προβολέας είναι μια μονάδα χωρίς ράφια από την LSL, τελειωμένη με μια προσαρμοσμένη σχάρα προβολέων.\nΥπάρχουν μερικά μέρη από υαλοβάμβακα που έχουν κατασκευαστεί για να ταιριάζουν στο ποδήλατο, όπως το ταψί της κοιλιάς, το κάλυμμα των προβολέων και τα καλύμματα καλοριφέρ. Αυτό που κάνει όλη αυτή την κατασκευή να ξεχωρίζει με αυτό το όμορφο, βαθύ, πλούσιο, κόκκινο χρώμα μαργαριταριού Misano.\nΒεβαιωθείτε ότι σας αρέσουν και ακολουθείτε τις σελίδες μας στα μέσα κοινωνικής δικτύωσης για να είστε ενήμεροι για τις τελευταίες προσαρμοσμένες κατασκευές μοτοσικλετών!\nΠιστωτικές Φωτογραφία:Βλάντισλαβ Τσάνεφ\nΜοντέλο: Aleksandrina Boqnova\nFiled Under: Cafe racer, Resto-mod Κολλημένος με: ταύρο moto έθιμο, καφέ δρομέας, δρομέας καφέ, έθιμο, προσαρμοσμένη κατασκευή, Honda, σφήκα


Ο CEO της Φιορεντίνα μίλησε για τον Ντούσαν Βλάχοβιτς, τονίζοντας πως ο Σέρβος πρέπει να δώσει άμεσα απαντήσεις για το μέλλον του!\nΤο όνομα του Ντούσαν Βλάχοβιτς… παίζει δυνατά όλες αυτές τις μέρες της μεταγραφικής περιόδου του Γενάρη. Αρκετές είναι οι ομάδες που έχουν δείξει ενδιαφέρον για τον Σέρβο παικταρά, ωστόσο… η Άρσεναλ φαίνεται να είναι αυτήν την στιγμή το μεγάλο φαβορί για την απόκτηση του. Μάλιστα, αγγλικά Μέσα αναφέρουν πως οι δύο πλευρές έχουν έρθει σε συμφωνία.\nΠαρόλα αυτά, ο CEO της Φιορεντίνα, έκανε δηλώσεις σχετικά με το ζήτημα παραμονής ή όχι του Βλάχοβιτς, τονίζοντας πως οι βιόλα δεν έχουν καμία πρόταση στα χέρια τους…\nΕπιπλέον υποστήριξαν πως… περιμένουν να μάθουν την απόφαση του ποδοσφαιριστή, ο οποίος κρατάει ακόμα κλειστά τα χαρτιά του!\n«Περιμένω άμεσα από τον Ντούσαν να μας δώσει μια απάντηση για το μέλλον του! Θέλουμε να μας απαντήσει γρήγορα αν εν τέλει θέλει να μείνει ή να φύγει. Του μιλήσαμε πριν από δύο ημέρες και του ζητήσαμε να τοποθετηθεί δημοσίως όταν πάρει την τελική του απόφαση…», είπε ο CEO της Φιορεντίνα\n«Εμείς είμαστε αποφασισμένοι να συζητήσουμε όλες τις προτάσεις που θα έρθουν για τον Βλάχοβιτς. Πρέπει να πω πως τώρα δεν υπάρχει κάποια ξεκάθαρη προσφορά. Αυτήν την στιγμή όμως δεν έχουμε στα χέρια μας καμία επίσημη προσφορά για τον ποδοσφαιριστή από κανέναν σύλλογο», ανέφερε χαρακτηριστικά.


Ανάληψη ευθύνης για την απόπειρα δολοφονίας κατά του Μαδούρο (pics+vids) - Newsbomb - Ειδησεις - News\nΚΟΣΜΟΣ 05 Αυγ 2018 08:57\nΑνάληψη ευθύνης για την απόπειρα δολοφονίας κατά του Μαδούρο (pics+vids)\nΕίπε ότι μια ιπτάμενη συσκευή εξερράγη μπροστά του κατά τη διάρκεια της ομιλίας. Ήταν μια «μεγάλη έκρηξη» είπε. Πρόσθεσε πως αρχικά νόμιζε ότι υπήρξε μια δυσλειτουργία στην στρατιωτική εκδήλωση, αλλά τότε άκουσε και μια δεύτερη έκρηξη.\nΟ Θεός, ο λαός και οι ένοπλες δυνάμεις της Βενεζουέλας τον προστάτεψαν, ανέφερε, διαμηνύοντας ότι η αντικυβερνητική βία θα «συνεχίσει να αποτυγχάνει». «Αυτό το drone ερχόταν κατά πάνω μου αλλά υπήρχε μια ασπίδα αγάπης», είπε. «Είμαι σίγουρος ότι θα ζήσω για πολλά ακόμη χρόνια».


Δείχνει να έχει καλά πατήματα η Δόξα\nΔείχνει να έχει καλά πατήματα η Δόξα από ΠΑΥΛΟΣ ΖΗΝΩΝΟΣ article http://politis.com.cy/article/dichni-na-echi-kala-patimata-i-doxa Ο Λούκας Χατζηλούκας βλέπει ότι οι περισσότεροι παίκτες ανταποκρίνονται στα... θέλω του και αυτό τον αφήνει ικανοποιημένο. 10.08.2018 14:55\n"Δείχνει να έχει καλά πατήματα η Δόξα"\nΟ Λούκας Χατζηλούκας βλέπει ότι οι περισσότεροι παίκτες ανταποκρίνονται στα... θέλω του και αυτό τον αφήνει ικανοποιημένο.\nΙκανοποίηση επικρατεί στη Δόξα με την εξέλιξη της προετοιμασίας και το πολύ καλό αγωνιστικό πρόσωπο που παρουσιάζει μέχρι σήμερα στα φιλικά παιχνίδια. Η προσφυγική ομάδα δείχνει ότι είναι σε πολύ καλό δρόμο και δικαιολογημένα η τεχνική ηγεσία τρίβει τα χέρια της. Στο φιλικό με την Αναγέννηση, η Δόξα νίκησε με 4-1 με τα γκολ να σημειώνονται όλα στο πρώτο ημίχρονο. Τον… χορό άνοιξε ο Μιτρέα, ακολούθησαν οι Ζατλ, Παπαφώτης και Φερνάντες.\nΟ Γιώργος Λοΐζου ξεκίνησε το παιχνίδι κάτω από τα δοκάρια. Ο νεοφερμένος Ευσταθίου φαίνεται ότι κερδίζει την εμπιστοσύνη του Χατζηλούκα και τη θέση στο αριστερό άκρο της άμυνας. Απ’ εκεί και πέρα έπαιξαν οι Μιτρέα, Παχίπης, Περέιρα, Ασαμόα, Φασουλιώτης, Φερνάντεζ, Παπαφώτης, Ζατλ, Κρίνσκι. Δεν αγωνίστηκε λόγω τραυματισμού ο Χατζηβασίλης. Ο τεχνικός της Δόξας ήθελε πάντως να δει τους ποδοσφαιριστές του να συμπεριφέρονται θετικά στο πλάνο και την τακτική.\nΕξάλλου, σήμερα Παρασκευή (18:00) η Δόξα δίνει νέο φιλικό παιχνίδι με αντίπαλο τον Ερμή στο Μακάρειο. Θα είναι ένα καλό και σημαντικό τεστ προετοιμασίας.